text:
 |
 52011PC0794
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le réiteach díospóidí tomhaltais ar líne (Rialachán maidir le ODR le haghaidh tomhaltóirí) /* COIM/2011/0794 leagan deireanach - 2011/0374 (COD) */
 MEABHRÁN MÍNIÚCHÁIN
 1.
 Comhthéacs an togra
 Is ceart an togra seo, maille leis an togra le
 haghaidh Treorach maidir le réiteach malartach díospóide le haghaidh díospóidí
 tomhaltais ("Treoir maidir le ADR le haghaidh tomhaltóirí") a
 bhreathnú i gcomhthéacs na n-iarrachtaí feabhas a chur ar fheidhmiú an
 Mhargaidh Inmheánaigh miondíolacháin, go háirithe trí fheabhas maidir le
 sásamh tomhaltóirí i ndáil le hidirbhearta ríomhthráchtála trasteorann.
 Ní leor na scéimeanna ADR atá ann faoi láthair
 lena ndéantar díospóidí tomhaltais a bhaineann le hidirbhearta ríomhthráchtála
 a réiteach; tá siad scaipthe agus neamhiomlán. Anuas air sin, cé go dtugtar
 deis don tomhaltóir gearán a chur isteach ar líne faoi leath de na scéimeanna
 ADR atá ann faoi láthair, is fíorbheagán acu a thugann an deis don tomhaltóir
 an próiseas ar fad a sheoladh ar líne (trí réiteach díospóidí tomhaltais ar
 líne – ODR)[1].
 Tríd an bpróiseas ar fad a láimhseáil ar líne, bheadh sábháil ama ann agus
 cumarsáid níos fusa idir na páirtithe.
 Ó tháinig forbairt
 ar an ríomhthráchtáil, tá forás suntasach faoi scóip agus fhairsinge na margaí
 ina bhfuil gnólachtaí agus tomhaltóirí ag feidhmiú agus síneann siad thar
 theorainneacha náisiúnta. Feictear do
 thomhaltóirí chomh maith le lucht trádála, áfach, gur contúirteach an rud dul i
 mbun idirbhearta ríomhthráchtála trasteorann ó tharla gur eagal leo nach móide
 go réiteofaí díospóidí a bhainfeadh le hábhar go héasca mar gheall ar thréithe
 fíorúlachta an idirbhirt.
 Bíonn drochthoradh don tomhaltóir agus do na
 gnólachtaí ar an easpa córais éifeachtaigh sásaimh i ndáil le gearáin a
 eascraíonn ó idirbhearta ar líne trasteorann. Is chun aimhleas na dtomhaltóirí
 murar féidir leo siopadóireacht ar líne a dhéanamh thar theorainneacha; sa chás
 sin séantar orthu an deis comparáid a dhéanamh idir costas earraí ar
 mhargadh níos forleithne an AE agus iad a cheannach san áit is saoire iad.
 Coinnítear gnólachtaí, go háirithe fiontair bheaga agus mheánmhéide, ón
 acmhainn riaracháin a thabhairt i bhfeidhm ba ghá chun déileáil le díospóidí le
 tomhaltóirí a bhfuil cónaí orthu i mBallstát eile. Cuireann sin bac ar an
 bhforbairt ar an Margadh Inmheánach digiteach.
 Fógraíodh straitéis de chuid an AE chun
 feabhas a chur ar chórais ADR le “Clár Oibre Digiteach don Eoraip”[2], tionscnamh suaitheanta ‘Eoraip 2020’,
 inar luadh go ndéanfadh an Coimisiún togra maidir le huirlis sásaimh AE ar líne
 le haghaidh na ríomhthráchtála d'fhonn bonn treise a chur faoi mhuinín an
 tomhaltóra agus faoi mhuinín gnólachtaí as an margadh digiteach. Sa Ghníomh um
 an Margadh Aonair 2011[3]
 áirítear ar a phríomhbhearta nósanna imeachta simplí, gasta, inacmhainne
 sásaimh lasmuigh den chúirt a chur ar bun do thomhaltóirí agus an caidreamh
 idir gnólachtaí agus a gcuid custaiméirí a chosaint. Cuirfear gné
 ríomhthráchtála san áireamh fresin sa bheart sin.
 I bhfianaise na bhfadhbanna a sonraíodh,
 féachtar leis an Rialachán atá beartaithe córas ODR a chur ar bun ar fud an AE
 a éascóidh réiteach díospóidí a bhaineann le díolachán earraí nó soláthar
 seirbhísí ar líne trasteorann idir trádálaí agus tomhaltóir.
 2.
 Torthaí an Chomhairliúcháin leis na Páirtithe leasmhara agus Measúnú
 Tionchair
 2.1.
 Saineolas a bhailiú agus comhairliúchán le
 páirtithe leasmhara
 I roinnt staidéir a rinne an Coimisiún ar ADR le
 haghaidh tomhaltóirí, díríodh ar shaincheisteanna lena mbaineann uirlisí
 réitigh díospóide ar líne. Áirítear orthu sin an “Study on the use of
 Alternative Dispute resolution in the European Union” 2009 lena ndearnadh
 diananailís ar na scéimeanna ADR atá ann cheana agus a bhfeidhmiú sna Ballstáit
 go léir, staidéar a rinneadh ar shásamh tomhaltóirí san AE[4], an staidéar "Assessment
 of the compliance costs including administrative costs/burdens on businesses
 linked to the use of Alternative Dispute Resolution (ADR)" (2011) agus
 an saothar staidéir "Cross-border ADR in the European Union"
 (2011).
 Sa chomhairliúchán
 poiblí ar an úsáid a bhaintear as ADR a seoladh i mí Eanáir 2011, díríodh
 freisin ar shaincheisteanna a bhaineann le ODR agus ar na modhanna is fearr
 chun sásamh tomhaltóirí a áirithiú i ndáil le hidirbhearta ríomhthráchtála
 trasteorann[5].
 Tháinig chun cinn go raibh cuid mhór a sheas leis an ngá feabhas a chur ar
 uirlisí ODR, go háirithe i ndáil le hidirbhearta ríomhthráchtála, a bhfuil
 borradh ar líon na ngearán ina leith go háirithe maidir le cásanna
 íseal-luacha. Leagadh béim, go háirithe, ar an ngá dul i ngleic le ceist na
 dteangacha agus le dóthain eolais a chur ar fáil do na páirtithe faoin
 bpróiseas agus faoi thoradh an phróisis. Bhí mórchuid na bhfreagróirí a
 tharraing aird ar an ngá cur leis an taithí thairbheach atá ar fáil in
 earnálacha sonracha.
 Léiríodh ag an díospóireacht a reachtáladh ag
 an gcruinniú mullaigh faoi "Réiteach Malartach Díospóide don Mhargadh
 Inmheánach agus do thomhaltóirí" a d'eagraigh seirbhísí an Choimisiúin agus
 Parlaimint na hEorpa le chéile i mí Márta 2011, go rabhthas ag
 seasamh i gcoitinne le huirlisí ODR maidir le díospóidí tomhaltais a fhorbairt
 trí bheart de chuid an AE chun soiléire a chur ar fáil faoi na coinníollacha
 d'fhonn scéimeanna ardcháilíochta ADR a áirithiú maidir leis an ríomhthráchtáil
 sna hearnálacha ar fad. Sa cheardlann maidir le "ADR: how to make it
 work better?", a eagraíodh mar chuid de Chruinniú Mullaigh Eorpach an
 Tomhaltais i mí Aibreán 2011[6],
 rinneadh plé ar shaincheisteanna a bhain le réiteach díospóidí tomhaltais ar
 líne.
 Chuathas i gcomhairle freisin leis an
 Maoirseoir Eorpach ar Chosaint Sonraí (MECS).
 2.2.
 Measúnú tionchair
 Rinne an Coimisiún measúnú tionchair
 mionsonraithe, lena ndearnadh anailís ar réimse roghanna beartais i ndáil le
 "Cuimsiú, eolas agus cáilíocht ADR" agus "ODR maidir
 le hidirbhearta ríomhthráchtála trasteorann" araon.
 Ba é an tátal a
 bhí ar an measúnú tionchair nach féidir, ach amháin le dhá ionstraim in
 éineacht maidir le ADR agus ODR, a áirithiú go mbíonn teacht ar mhodh
 neamhchlaon, follasach, críochnúil chun díospóidí tomhaltais a bhaineann le
 hidirbhearta ríomhthráchtála trasteorann a réiteach lasmuigh den chúirt. Trí
 Rialachán a úsáid, déanfar, go háirithe, córas ODR a chur ar bun ar fud an AE
 trínar féidir déileáil go héifeachtach le díospóidí a bhaineann le hidirbhearta
 ríomhthráchtála trasteorann ar bhonn chuimsiú iomlán na scéimeanna ADR
 ardcháilíochta mar atá le baint amach de réir na Treorach maidir le ADR Le
 haghaidh tomhaltóirí.
 3.
 Eilimintí Dlí an Togra
 3.1.
 Feidhmiú an chórais uile-AE um réiteach
 díospóidí tomhaltais ar líne
 3.1.1.
 An córas Eorpach um réiteach díospóidí tomhaltais
 ar líne a chur ar bun
 Féachtar leis an togra seo le clár Eorpach um réiteach
 díospóidí tomhaltais ar líne ("clár ODR") a bhunú. Is i bhfoirm
 láithreáin ghréasáin idirghníomhaíochta an córas sin agus aon phointe iontrála
 amháin ann do thomhaltóirí agus do thrádálaithe ar mian leo díospóidí a
 thig as idirbheart ríomhthráchtála trasteorann a réiteach lasmuigh den chúirt.
 Is féidir teacht ar an gcóras i dteangacha oifigiúla uile an AE agus tá úsáid
 an chórais saor ó tháille. Déanfar scéimeanna ADR a bhunaítear sna Ballstáit
 agus nach mór a chur in iúl don Choimisiún i gcomhréir leis an "Treoir
 maidir le ADR le haghaidh tomhaltóirí" a chlárú go leictreonach leis an
 gcóras ODR.
 Cuirfidh tomhaltóirí agus trádálaithe a gcuid
 gearán isteach trí fhoirm leictreonach gearáin a úsáid a bheidh ar fáil ar
 shuíomh gréasáin an chláir i ngach ceann de theangacha oifigiúla na AE. Déanfar
 seiceáil sa chlár féachaint ar féidir gearán a phróiseáil agus iarrfaidh sé
 comhaontú na bpáirtithe an gearán a tharchur go dtí an scéim ADR atá inniúil
 maidir le déileáil leis an díospóid sin. Féachfaidh an scéim ADR inniúil le
 réiteach a fháil ar an díospóid de réir rialacha nós imeachta na scéime féin
 taobh istigh de thréimhse 30 lá ón dáta a bhfaightear an gearán. Beidh
 dlite ar an scéim ADR roinnt sonraí a chur in iúl don chóras faoin dul chun
 cinn i ndáil leis an díospóid (an dáta ar tugadh fógra faoin ngearán do na
 páirtithe; an dáta ar réitíodh an díospóid; an toradh a bhí ar an díospóid).
 Faoin togra, bunófar líonra d’éascaitheoirí
 réitigh díospóidí tomhaltais ar líne (“líonra éascaitheoirí ODR”) ina mbeidh
 pointe teagmhála amháin do réiteach díospóidí tomhaltais ar líne i ngach
 Ballstát. Tabharfaidh an líonra éascaitheoirí ODR tacaíocht chun díospóidí a
 chuirtear isteach ar an gclár ODR a réiteach.
 3.1.2.
 Faisnéis faoin gcóras ODR ar fud an AE
 Leis an togra seo, ceanglaítear ar
 thrádálaithe atá bunaithe taobh istigh den AE agus a bhíonn i mbun
 ríomhthráchtála trasteorann tomhaltóirí a chur ar an eolas faoin gclár ODR.
 Cuirfear an fhaisnéis sin ar fáil go héasca, go díreach, go feiceálach agus go
 buanseasmhach ar láithreáin ghréasáin na dtrádálaithe agus le linn do
 thomhaltóir gearán a chur faoi bhráid an trádálaí.
 3.1.3.
 Faireachán
 Déanfar tuarascáil bhliantúil ar
 ghníomhaíochtaí a tharraingt suas faoi oibriú an chláir. Déanfaidh na húdaráis
 inniúla a bhunófar sna Ballstáit faireachán ar chomhlíonadh na n-oibleagáidí a
 leagtar síos sa Rialachán seo ag na scéimeanna ADR i gcomhréir leis an Treoir
 maidir le ADR le haghaidh tomhaltóirí. Tabharfaidh an Coimisiún tuairisc gach
 trí bliana do Pharlaimint na hEorpa agus don Chomhairle faoi chur i
 bhfeidhm an Rialacháin.
 3.1.4.
 Rialacha maidir le cosaint sonraí
 Déanfar na sonraí a chuireann na páirtithe
 agus na scéimeanna ADR isteach sa chóras ODR a stóráil i mbunachar sonraí a
 thiocfaidh faoi réir na reachtaíochta ábhartha faoi chosaint sonraí.
 3.2.
 Prionsabal na coimhdeachta
 Tá an togra
 bunaithe ar Airteagal 114 den Chonradh ar Fheidhmiú an Aontais
 Eorpaigh.
 Cuirfidh
 forbairt an chórais ODR uile-AE maidir le díospóidí trasteorann ar líne, a
 bheidh ina fhorbairt ar scéimeanna ADR atá ann cheana sna Ballstáit agus a
 urramaíonn a rialacha nós imeachta faoi seach, treise leis an muinín as an
 Margadh Inmheánach miondíolacháin digiteach agus tabharfar deiseanna nua do
 ghnólachtaí.
 Ainneoin an leibhéil ísil d’idirbhearta
 ríomhthráchtála trasteorann atá ann faoi láthair, tá margadh miondíolacháin
 digiteach ann laistigh de na Ballstáit a bhfuil borradh foráis faoi. Is gá, dá
 bhrí sin, modh sásaimh lasmuigh den chúirt atá simplí, ar chostas íseal agus
 éifeachtach a áirithiú, ionas go dtabharfaidh tomhaltóirí agus trádálaithe faoi
 idirbhearta trasteorann ar líne.
 Ní mór beart a dhéanamh ar leibhéal an AE chun
 córas ODR uile-AE a chur ar bun, uirlis a bhfuil bunriachtanas léi maidir leis
 an ríomhthráchtáil a chur chun cinn. Is den riachtanas chomh maith go gcuirtear
 an leibhéal céanna cosanta ar fáil do thomhaltóirí uile na hEorpa agus go
 gcothaítear cleachtais oibre iomaíochta i measc gnólachtaí ionas go gcuirtear
 leis an malartú táirgí agus earraí ar líne agus thar theorainneacha.
 3.3.
 Comhréireacht
 Comhlíonann an togra prionsabal na
 comhréireachta ar na cúiseanna seo a leanas:
 Tá sé beartaithe leis an togra an modh is
 éifeachtaí a chur ar bun chun an cuspóir atá á shaothrú a ghnóthú ag an gcostas
 inchomórtais is ísle. In ionad struchtúr nua ar fad a chruthú ar leibhéal an
 AE, tá an cur chuige rialaitheach atá beartaithe bunaithe ar scéimeanna ADR
 náisiúnta atá ann cheana agus a chomhlíonann na ceanglais atá leagtha amach sa
 reachtaíocht ábhartha de chuid an Aontais.
 Áiritheofar, dá bhrí sin, leis an Rialachán
 atá beartaithe go ndéanfar cuimsiú iomlán ar sheirbhísí cáilíochta ADR le
 haghaidh díospóidí trasteorann ar líne agus beidh na costais cur chun feidhme
 teoranta don mhéid a chuireann an togra leis na struchtúir ADR atá ann cheana
 ar an leibhéal náisiúnta.
 Rinneadh na rialacha atá beartaithe a chur
 faoi thástáil comhréireachta agus rinneadh comhairliúchán fairsing ina leith
 chun rialachán iomchuí agus comhréireach a áirithiú.
 4.
 Impleachtaí buiséadacha
 Tá an ghníomhaíocht seo ina cuid de Chlár na
 dTomhaltóirí 2014-2020[7].
 Rachfar i ngleic leis an impleacht bhuiséadach trí ath-imlonnú do na blianta 2012
 agus 2013. EUR 4,586 milliún i bpraghsanna reatha a bheidh ar na
 leithreasaí airgeadais maidir le cur chun feidhme an togra ó 2012 go dtí 2020.
 Comhlíonfar na riachtanais acmhainní daonna trí fhoireann ón Ardstiúrthóireacht
 a bhfuil bainistíocht na gníomhaíochta faoina cúram cheana agus/nó atá
 ath-imlonnaithe taobh istigh den Ardstiúrthóireacht, mar aon le haon
 leithdháileadh breise a d'fhéadfaí a thabhairt don Ardstiúrthóireacht atá i
 mbun bainistíochta faoi chuimsiú an nós imeachta maidir le leithdháileadh
 bliantúil agus i bhfianaise na srianta buiséadacha. Tá ráiteas airgeadais i
 gceangal leis an togra.
 2011/0374 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le réiteach díospóidí tomhaltais ar
 líne (Rialachán maidir le ODR le haghaidh tomhaltóirí)
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú an
 Aontais Eorpaigh, agus go háirithe Airteagal 114 de,
 Ag féachaint don togra ón gCoimisiún Eorpach,
 Tar éis dóibh an dréachtghníomh reachtach a
 chur chuig na parlaimintí náisiúnta,
 Ag féachaint don tuairim ó Choiste Eacnamaíoch
 agus Sóisialta na hEorpa[8],
 Tar éis dul i gcomhairle leis an Maoirseoir
 Eorpach ar Chosaint Sonraí,
 Ag gníomhú dóibh i gcomhréir leis an ngnáthnós
 imeachta reachtach,
 De bharr an méid seo a leanas:
 (1)
 Foráiltear in Airteagal 169(1) agus i bpointe
 (a) d'Airteagal 169(2) den Chonradh ar Fheidhmiú an Aontais Eorpaigh
 (CFAE) go rannchuideoidh an tAontas le hardleibhéal cosanta do thomhaltóirí a
 bhaint amach trí bhearta a ghlactar de bhun Airteagal 114 de. Foráiltear
 le hAirteagal 38 de Chairt um Chearta Bunúsacha an Aontais Eorpaigh go
 n-áiritheofar ardleibhéal cosanta do thomhaltóirí i mbeartais an Aontais.
 (2)
 I gcomhréir le hAirteagal 26(2) CFAE, is éard
 é an Margadh Inmheánach limistéar gan teorainneacha inmheánacha ina
 n-áiritheofar saorghluaiseacht earraí agus seirbhísí. Ionas go mbeidh muinín
 agus leas ag tomhaltóirí as an ngné dhigiteach den Mhargadh Inmheánach, ní mór
 teacht a bheith acu ar mhodhanna simplí ísealchostais chun díospóidí a thig as
 díol earraí nó soláthar seirbhísí ar líne a réiteach. Is fíor sin go háirithe
 nuair a dhéanann tomhaltóirí siopadóireacht trasteorann.
 (3)
 Sa Ghníomh um an Margadh Aonair[9], d’aithin an Coimisiún go
 bhfuil reachtaíocht maidir le réiteach malartach díospóide, lena n-áirítear gné
 ríomhthráchtála, ar cheann den dá luamhán déag a chuirfidh borradh faoin bhfás
 agus a neartóidh an mhuinín as an Margadh Aonair.
 (4)
 D’iarr an Chomhairle Eorpach ar an bParlaimint agus
 ar an gComhairle an chéad fhoireann de bhearta tosaíochta a ghlacadh, faoi
 dheireadh na bliana 2012, chun spreagadh nua a chur faoin Margadh Aonair[10].
 (5)
 Is cuid dháiríre de ghnáthshaol an tomhaltóra an
 Margadh Inmheánach nuair a dhéanann sé taisteal, ceannach nó íocaíochtaí. Is
 príomhghníomhaithe iad na tomhaltóirí sa Mhargadh Inmheánach agus ba cheart go
 mbeidís ag a chroílár dá bhrí sin. Tá gné dhigiteach an Mhargaidh Inmheánaigh
 ag éirí ríthábhachtach don tomhaltóir agus don trádálaí araon. Tá níos mó
 ceannacháin á dhéanamh ag tomhaltóirí ar an idirlíon agus tá forás ag teacht ar
 líon na dtrádálaithe a dhíolann ar líne. Ba cheart go mbraithfeadh tomhaltóirí
 agus trádálaithe muiníneach as idirbhearta a dhéanamh i dtimpeallacht
 dhigiteach.
 (6)
 D'fhéadfadh modh inar féidir réiteach éasca
 ísealchostais a lorg ar dhíospóid cur le muinín tomhaltóirí agus trádálaithe as
 an margadh digiteach. Ina ainneoin sin, tá constaicí i gcónaí roimh
 thomhaltóirí agus roimh thrádálaithe maidir le teacht ar shásamh lasmuigh den
 chúirt a bhaineann go háirithe le díospóidí dá gcuid a thig as idirbheart
 trasteorann ar líne. Is minic a fhágtar, dá bhrí sin, díospóidí den chineál sin
 gan réiteach faoi láthair.
 (7)
 Is féidir réiteach simplí ísealchostais lasmuigh
 den chúirt ar dhíospóidí a thig as idirbhearta trasteorann ar líne a chur ar
 fáil trí réiteach díospóidí tomhaltais ar líne. Ina ainneoin sin, tá easpa
 modhanna ann faoi láthair trínar féidir le tomhaltóirí agus trádálaithe
 díospóidí den chineál sin a réiteach ar mhodhanna leictreonacha. Dá bharr sin,
 tarlaíonn dochar don tomhaltóir, cuirtear constaic roimh idirbhearta
 trasteorann ar líne agus cruthaítear éagothroime idir trádálaithe, rud a
 chuireann bac ar thráchtáil leictreonach a fhorbairt.
 (8)
 Ba cheart go mbeadh feidhm leis an Rialachán seo
 maidir le díospóidí conarthacha idir tomhaltóirí agus trádálaithe a thig as
 trádálaithe a bheith ag díol earraí nó ag soláthar seirbhísí trasteorann
 ar líne a réiteach lasmuigh den chúirt. Níor cheart go mbeadh feidhm leis an
 Rialachán seo i ndáil le díospóidí idir tomhaltóirí agus trádálaithe a thig as
 díol earraí nó soláthar seirbhísí ar líne más rud é, an tráth a ordaíonn an
 tomhaltóir earraí nó seirbhísí den chineál sin, nach bhfuil duine acu ar a
 laghad bunaithe nó ina chónaí i mBallstát de chuid an Aontais nó gur san aon
 Bhallstát amháin atá cónaí ar an trádálaí agus ar an tomhaltóir nó gur san aon
 Bhallstát amháin atá an trádálaí agus an tomhaltóir bunaithe.
 (9)
 Ba cheart don Rialachán seo a bheith gan dochar do Threoir 2008/52/CE
 ó Pharlaimint na hEorpa agus ón gComhairle an 21 Bealtaine 2008
 maidir le gnéithe áirithe d'idirghabháil in ábhair shibhialta agus tráchtála[11], Rialachán (CE) Uimh. 44/2001
 ón gComhairle an 22 Nollaig 2000 maidir le dlínse agus aithint agus
 forghníomhú breitheanna in ábhair shibhialta agus tráchtála[12], Rialachán (CE) Uimh. 864/2007
 ó Pharlaimint na hEorpa agus ón gComhairle an 11 Iúil 2007 maidir
 leis an dlí is infheidhme ar oibleagáidí neamhchonarthacha (“An Róimh II”)[13] agus Rialachán (CE) Uimh. 593/2008
 ó Pharlaimint na hEorpa agus ón gComhairle an 17 Meitheamh 2008
 maidir leis an dlí is infheidhme ar oibleagáidí conarthacha (“An Róimh I”)[14].
 (10)
 Ba cheart go dtiocfadh daoine nádúrtha atá ag
 gníomhú chun críocha nach bhfuil aon bhaint acu lena dtrádáil, lena ngnó, lena
 gceird ná lena ngairm faoi chuimsiú an tsainmhínithe ar "tomhaltóir".
 Mar sin féin, más chun críocha a bhfuil baint pháirteach acu le trádáil an
 duine a thugtar an conradh i gcrích (conradh dhá fheidhm) agus go bhfuil an
 chríoch trádála chomh teoranta sin nach í is mó atá i gceist i gcomhthéacs
 iomlán an tsoláthair, ba cheart a mheas gur tomhaltóir an té sin chomh maith.
 (11)
 Ba cheart go dtiocfadh idirbheart maidir le díol
 earraí nó soláthar seirbhísí ar líne faoi chuimsiú an tsainmhínithe ar
 "díol earraí nó soláthar seirbhísí ar líne" sa chás gur thairg an
 trádálaí, nó idirghabhálaí an trádálaí, earraí nó seirbhísí trí láithreán
 gréasáin nó ar mhodhanna leictreonacha eile agus gur ordaigh an tomhaltóir na
 hearraí nó na seirbhísí sin ar an láithreán gréasáin sin nó ar mhodh
 leictreonach eile. Ba cheart go dtiocfadh cásanna faoina chuimsiú sin freisin
 má rinne an tomhaltóir ceangal leis an láithreán gréasáin nó le seirbhís sochaí
 faisnéise eile trí ghléas leictreonach soghluaiste, i.e. fón póca.
 (12)
 Níor cheart feidhm a bheith leis an Rialachán seo
 maidir le díospóidí idir tomhaltóirí agus trádálaithe a thig as díol earraí nó
 soláthar seirbhísí trasteorann as líne. Níor cheart feidhm a bheith leis an
 Rialachán seo maidir le díospóidí idir trádálaithe.
 (13)
 Ba cheart go bhféachfaí ar an Rialachán seo i
 gcomhar le Treoir .../.../AE [Oifig na bhFoilseachán – cur isteach an uimhir]
 ó Pharlaimint na hEorpa agus ón gComhairle [Oifig na bhFoilseachán – cur
 isteach an dáta ar glacadh í] maidir le réiteach malartach díospóide le
 haghaidh díospóidí tomhaltais (Treoir maidir le ADR le haghaidh tomhaltóirí)[15] a cheanglaíonn ar na Ballstáit
 a áirithiú gur féidir gach díospóid, a thig as díol earraí nó soláthar
 seirbhísí, idir tomhaltóirí agus trádálaithe a bhfuil cónaí orthu nó atá
 bunaithe san Aontas a chur faoi bhráid einitis um réiteach malartach díospóide.
 (14)
 Féachtar leis an Rialachán seo le clár um réiteach
 díospóidí tomhaltais ar líne (‘ODR’) a chruthú ar an leibhéal Eorpach. Ba
 cheart go mbeadh an clár ODR i bhfoirm láithreáin ghréasáin idirghníomhaíochta
 lena gcuirfí aon phointe amháin iontrála ar fáil do thomhaltóirí agus do
 thrádálaithe atá ag iarraidh díospóidí a thig as idirbheart ríomhthráchtála
 trasteorann a réiteach lasmuigh den chúirt. Ba cheart go dtabharfadh sé deis do
 thomhaltóirí agus do thrádálaithe gearáin a chur isteach trí fhoirm ghearáin
 leictreonach a bheidh ar fáil i dteangacha oifigiúla uile an Aontais Eorpaigh a
 líonadh isteach agus gearáin a tharchur go huathoibreach chuig eintiteas um
 réiteach malartach díospóide (‘ADR’) atá inniúil ar dhéileáil leis an díospóid
 lena mbaineann. Ba cheart go mbeadh deis ag eintitis ADR agus ag na páirtithe
 an nós imeachta réitigh díospóide a sheoladh tríd an gclár.
 (15)
 Ba cheart go mbeadh córas ODR ar an leibhéal
 Eorpach mar fhorbairt ar na heintitis ADR atá ann cheana sna Ballstáit agus go
 n-urramófaí traidisiúin dlí na mBallstát. Ba cheart d’eintitis ADR a gcuirtear
 gearán faoina mbráid tríd an gclár ODR a gcuid rialacha nós imeachta féin a
 chur i bhfeidhm, lena n-áirítear rialacha maidir le costais. Mar sin féin, tá
 sé beartaithe leis an Rialachán seo roinnt rialacha coiteanna atá infheidhme
 maidir leis na nósanna imeachta sin a leagan síos trína gcaomhnófar an
 éifeachtacht atá leo. Ba cheart go n-áireofaí rialacha lena n-áirithítear go
 dtugtar réiteach den chineál sin chun críche go pras.
 (16)
 Ba cheart go bhféadfaí cuimsiú iomlán an tsásaimh
 ar líne lasmuigh den chúirt a bhaint amach i ndáil le díospóidí trasteorann a
 thig as díol earraí nó soláthar seirbhísí ar líne, má áirithítear go mbeidh na
 heintitis ADR uile a chuirtear in iúl don Choimisiún i gcomhréir le hAirteagal 17(2)
 de Threoir .../.../AE [=an Treoir maidir le ADR le haghaidh tomhaltóirí] Oifig
 na bhFoilseachán – cur isteach uimhir thagartha] nasctha go leictreonach
 leis an gclár Eorpach ODR.
 (17)
 Ní chuirtear cosc leis an Rialachán seo ar
 fheidhmiú aon eintitis um réiteach díospóidí tomhaltais ar líne atá ann
 cheana atá ag feidhmiú laistigh den Aontas. Níor cheart go gcuirfeadh
 sé cosc ar eintitis ADR déileáil le díospóidí trasteorann ar líne a
 cuireadh faona mbráid ar mhodh eile seachas tríd an gclár ODR.
 (18)
 Ba cheart go dtabharfadh an líonra d’éascaitheoirí
 réitigh díospóidí tomhaltais ar líne tacaíocht chun díospóidí a bhaineann le
 gearáin a chuirtear isteach tríd an gclár ODR a réiteach. Is éard a bheidh sa
 líonra sin pointí teagmhála le haghaidh ODR sna Ballstáit sin a bhfuil
 éascaitheoirí réitigh díospóidí tomhaltais ar líne acu.
 (19)
 Is cearta bunúsacha an ceart chun leighis
 éifeachtaigh agus an ceart chun trialach córa agus tá na cearta sin ráthaithe
 in Airteagal 47 de Chairt um Chearta Bunúsacha an Aontais Eorpaigh. Ní
 féidir nósanna imeachta um réiteach díospóidí tomhaltais ar líne a cheapadh
 d'fhonn ionad nósanna imeachta cúirte a ghlacadh agus níor cheart go mbainfí a
 gcearta sásamh a iarraidh os comhair na gcúirteanna de thomhaltóirí ná de
 thrádálaithe de bharr na nósanna imeachta sin. Níor cheart go mbeadh aon ní sa
 Rialachán seo, dá bhrí sin, ina chosc ar pháirtithe a gceart rochtana ar an
 gcóras breithiúnach a fheidhmiú.
 (20)
 Ba cheart go dtiocfadh an phróiseáil ar fhaisnéis
 faoin Rialachán seo faoi réir dianráthaíochtaí príobháideachais agus ba cheart
 go gcomhlíonfadh sí na rialacha maidir le sonraí pearsanta a chosaint a leagtar
 síos i dTreoir 95/46/CE ó Pharlaimint na hEorpa agus ón gComhairle an 24 Deireadh
 Fómhair 1995 maidir le daoine aonair a chosaint i ndáil le próiseáil
 sonraí pearsanta agus maidir le saorghluaiseacht sonraí den sórt sin[16] agus i Rialachan (CE) 45/2001
 ó Pharlaimint na hEorpa agus ón gComhairle an 18 Nollaig 2000 maidir
 le daoine aonair a chosaint i ndáil le sonraí pearsanta a phróiseáil ag
 institiúidí agus ag comhlachtaí an Chomhphobail agus maidir le saorghluaiseacht
 na sonraí sin[17].
 Ba cheart go mbeadh feidhm ag na rialacha sin maidir le haon phróiseáil a dhéanfaidh
 gníomhaithe éagsúla an chláir ar shonraí pearsanta faoin Rialachán seo, bídís
 ag gníomhú as a stuaim féin nó i gcomhpháirt le gníomhaithe eile an chláir.
 (21)
 Ba cheart go gcuirfí na daoine is ábhar do na
 sonraí ar an eolas faoin bpróiseáil ar a gcuid sonraí pearsanta sa chlár ODR,
 agus faoina gcuid ceart i ndáil leis an bpróiseáil sin, trí fhógra
 príobháideachta cuimsitheach a chuirfidh an Coimisiún ar fáil go poiblí agus
 ina míneofar, i bhfriotal soiléir simplí, na hoibríochtaí próiseála a dhéantar
 faoi chúram ghníomhaithe éagsúla an chláir, i gcomhréir le hAirteagal 11
 agus Airteagal 12 de Rialachán (CE) Uimh 45/2001 agus leis an reachtaíocht
 náisiúnta a ghlactar de bhun Airteagal 10 agus Airteagal 11 de Threoir 95/46/CE.
 (22)
 Ba cheart do thrádálaithe tomhaltóirí a chur ar an
 eolas faoin gclár ODR ar a gcuid láithreán gréasáin agus nasc leictreonach le
 leathanach baile an chláir sin a chur ar fáil. Ba cheart dóibh freisin faisnéis
 den sórt sin a chur ar fáil nuair a chuirfidh tomhaltóir gearán faoi bhráid an
 trádálaí, faoi bhráid córais láimhseála gearán tomhaltóirí arna oibriú ag an
 trádálaí nó faoi bhráid ombudsman arna fhostú ag an gcuideachta. Níor cheart
 don oibleagáid sin aon dochar a dhéanamh d’Airteagal 10(1)-(3) de Threoir .../.../AE
 [Oifig na bhFoilseachán – cur isteach uimhir thagartha] maidir le
 trádálaithe a bheith ag tabhairt faisnéise do thomhaltóirí maidir le nósanna
 imeachta ADR faoina bhfuil na trádálaithe sin cumhdaithe agus maidir lena
 bhfuil siad tiomanta nósanna imeachta um réiteach malartach díospóide a úsáid
 chun díospóidí le tomhaltóirí a réiteach. Thairis sin, níor cheart don
 oibleagáid sin dochar a dhéanamh d’Airteagal 6(1)(t) agus Airteagal 8
 de Threoir 2011/83/AE ó Pharlaimint na hEorpa agus ón gComhairle an
 25 Deireadh Fómhair 2011 maidir le cearta tomhaltóirí[18]. Leagtar síos le hAirteagal 6(1)(t)
 de Threoir 2011/83/AE go bhfuil dualgas ar an trádálaí, i gcás conarthaí
 tomhaltóirí a thugtar i gcrích go cianda nó ó láthair, an tomhaltóir a chur ar
 an eolas faoin deis dul ar iontaoibh sásra gearáin agus sásaimh lasmuigh den
 chúirt a bhfuil an trádálaí ina ábhar de, agus na modhanna rochtana chuige sin,
 sula mbeidh an tomhaltóir faoi cheangal ag an gconradh.
 (23)
 D’fhonn eilimintí neamhriachtanacha áirithe den
 Rialachán seo a fhorlíonadh nó a leasú, ba cheart an chumhacht a tharmligean
 chuig an gCoimisiún, i gcomhréir le hAirteagal 290 CFAE, maidir leis an
 gcineál faisnéise a bheidh ar ghearánach a thabhairt san fhoirm ghearáin
 leictreonach a chuirtear ar fáil ar an gclár ODR. Tá sé ríthábhachtach go
 ndéanfaidh an Coimisiún comhairliúchán iomchuí le linn a réamhullmhúcháin, lena
 n-áirítear ar leibhéal na saineolaithe. Ba cheart don Choimisiún a áirithiú,
 agus gníomhartha tarmligthe á n-ullmhú agus á dtarraingt suas aige, go ndéanfar
 na doiciméid ábhartha a tharchur an tráth céanna, go tráthúil agus go hiomchuí
 chuig Parlaimint na hEorpa agus chuig an gComhairle.
 (24)
 D'fhonn a áirithiú go mbeidh coinníollacha cur chun
 feidhme an Rialacháin seo aonfhoirmeach, ba cheart cumhachtaí cur chun feidhme
 a thabhairt don Choimisiún maidir le feidhmiú an chláir ODR, leis na rialacha
 mionsonraithe chun gearán a chur isteach agus le comhar laistigh den líonra
 éascaitheoirí ODR. Ba cheart na cumhachtaí sin a fheidhmiú i gcomhréir le
 Rialachán (AE) Uimh. 182/2011 ó Pharlaimint na hEorpa agus ón gComhairle
 an 16 Feabhra 2011 lena leagtar síos na rialacha agus na prionsabail
 ghinearálta a bhaineann leis na sásraí maidir le rialú ag na Ballstáit ar
 fheidhmiú cumhachtaí chur chun feidhme ag an gCoimisiún. Ba cheart an nós imeachta comhairleach a úsáid chun gníomhartha
 cur chun feidhme a bhaineann leis an bhfoirm ghearáin leictreonach a ghlacadh i
 bhfianaise an chineáil theicniúil amháin atá inti. Ba
 cheart an nós imeachta scrúdúcháin a úsáid chun na rialacha a bhaineann leis na
 módúlachtaí comhair idir na héascaitheoirí ODR sa líonra d’éascaitheoirí
 réitigh díospóidí tomhaltais ar líne a ghlacadh.
 (25)
 Ó tharla nach féidir leis na Ballstáit cuspóirí an
 Rialacháin seo a ghnóthú go leormhaith, eadhon clár Eorpach um réiteach díospóidí
 tomhaltais ar líne le haghaidh díospóidí trasteorann ar líne faoi rialú
 rialacha coiteanna a chur ar bun, agus gur fearr is féidir iad a ghnóthú ar
 leibhéal an Aontais, de bharr scála agus éifeachtaí na gníomhaíochta, féadfaidh
 an tAontas bearta a ghlacadh i gcomhréir le prionsabal na coimhdeachta mar a
 leagtar amach in Airteagal 5 den Chonradh ar an Aontas Eorpach. I
 gcomhréir le prionsabal na comhréireachta, a leagtar amach san Airteagal sin,
 ní théann an Rialachán seo thar a bhfuil riachtanach chun an cuspóir sin a
 bhaint amach.
 (26)
 Urramaítear leis an rialachán seo cearta bunúsacha
 agus na prionsabail a aithnítear go háirithe le Cairt um Chearta Bunúsacha an
 Aontais Eorpaigh agus go háirithe in Airteagail 7, 8, 38 agus 47 di,
 TAR ÉIS AN RIALACHÁN SEO A GHLACADH:
 CAIBIDIL I
 Forálacha ginearálta
 Airteagal 1
 Ábhar
 Is é is cuspóir don Rialachán seo rannchuidiú
 le feidhmiú an mhargaidh inmheánaigh, agus go háirithe leis an ngné dhigiteach
 de, agus ardleibhéal cosanta don tomhaltóir a bhaint amach trí chlár a chur ar
 fáil lena n-éascaítear an bealach do réiteach neamhchlaon, trédhearcach,
 éifeachtach agus cóir lasmuigh den chúirt ar dhíospóidí idir tomhaltóirí agus
 trádálaithe ar líne.
 Airteagal 2
 Raon feidhme
 Beidh feidhm ag an Rialachán seo maidir le
 réiteach lasmuigh den chúirt ar dhíospóidí conarthacha a thig as díol earraí nó
 soláthar seirbhísí trasteorann ar líne idir tomhaltóirí agus trádálaithe trí
 idirghabháil eintitis um réiteach malartach díospóide a chomhlíonann Treoir [Oifig
 na bhFoilseachán - cur isteach uimhir na Treorach ó Pharlaimint na hEorpa
 agus ón gComhairle maidir le réiteach malartach díospóide le haghaidh díospóidí
 tomhaltais agus lena leasaítear Rialachán (CE) Uimh. 2006/2004 agus Treoir
 2009/22/CE (Treoir maidir le ADR le haghaidh tomhaltóirí)] agus ina n-úsáidfear
 clár Eorpach um réiteach díospóidí tomhaltais ar líne.
 Airteagal 3
 Gaol le reachtaíocht eile de chuid an Aontais
 Tá an Rialachán seo gan dochar do Threoir 2008/52/CE,
 Rialachán (CE) Uimh. 44/2001, Rialachán (CE) Uimh. 864/2007 agus
 Rialachán (CE) Uimh. 593/2008.
 Airteagal 4
 Sainmhínithe
 Chun críocha an Rialacháin seo:
 (a)
 ciallaíonn "tomhaltóir" duine nádúrtha ar
 bith atá ag gníomhú chun críocha nach bhfuil aon bhaint acu lena thrádáil, lena
 ghnó, lena cheird nó lena ghairm;
 (b)
 ciallaíonn "trádálaí" duine nádúrtha ar
 bith nó duine dlítheanach ar bith, is cuma ar faoi úinéireacht phríobháideach
 nó faoi úinéireacht phoiblí, atá ag gníomhú, lena n-áirítear trí aon duine atá
 ag gníomhú faoina ainm nó thar a cheann, chun críocha a bhfuil baint acu lena
 thrádáil, lena ghnó, lena cheird nó lena ghairm;
 (c)
 ciallaíonn "díol earraí nó soláthar seirbhísí
 ar líne" idirbheart chun earraí a dhíol nó seirbhísí a sholáthar i gcás
 inar thairg an trádálaí, nó idirghabhálaí an trádálaí, earraí nó seirbhísí ar
 láithreán gréasáin nó trí mhodh leictreonach eile agus gur ordaigh an
 tomhaltóir earraí nó seirbhísí den sórt sin ar an láithreán gréasáin sin nó trí
 mhodh leictreonach eile;
 (d)
 ciallaíonn “modh leictreonach” trealamh
 leictreonach a úsáidtear chun sonraí a tharchuirtear, a iompraítear agus a
 fhaightear go hiomlán ar shreang, ar raidió, ar mhodh optach nó ar mhodh
 leictreamaighnéadach eile a phróiseáil (lena n-áirítear comhbhrú digiteach)
 agus a stóráil.
 Ní fhéachfar ar an méid seo a leanas mar
 sheirbhísí a sholáthraítear ar mhodh leictreonach:
 –
 seirbhísí as líne;
 –
 seirbhísí a bhfuil inneachar ábharach iontu cé go
 soláthraítear iad trí ghléasanna leictreonacha amhail uathmheaisíní dáilte
 airgid nó ticéad (nótaí bainc, ticéid iarnróid), rochtain ar líonraí bóthair,
 carrchlóis, ag a ngearrtar táillí úsáide, fiú má tá gléasanna leictreonacha ag
 an mbealach isteach nó amach lena rialaítear rochtain agus/nó lena
 n-áirithítear go ndearnadh an íocaíocht;
 –
 seirbhísí nach soláthraítear trí phróiseáil
 leictreonach/córais fardail amhail seirbhísí guth-theileafónaíochta, seirbhísí
 facs nó teiléacs, seirbhísí a sholáthraítear trí ghuth-theileafónaíocht nó trí
 fhacs; comhairliúchán liachleachtóra ar ghuthán nó ar fhacs; comhairliúchán
 dlíodóra ar ghuthán nó ar fhacs; margaíocht dhíreach ar ghuthán nó ar fhacs.
 (e)
 ciallaíonn "díol earraí nó soláthar seirbhísí
 trasteorann ar líne" díol earraí nó soláthar seirbhísí ar líne i gcás ina
 bhfuil an tomhaltóir ina chónaí i mBallstát seachas an Ballstát ina bhfuil an
 trádálaí bunaithe, tráth a ordaíonn an tomhaltóir earraí nó seirbhísí den sórt
 sin;
 (f)
 tá trádálaí ina thrádálaí "bunaithe"
 –
 sa chás gur duine nádúrtha an trádálaí, san áit a
 bhfuil an t-ionad gnó aige;
 –
 sa chás gur cuideachta nó duine dlítheanach eile nó
 comhlachas daoine nádúrtha nó daoine dlítheanacha an trádálaí, san áit a
 bhfuil oifig reachtúil, lárionad riaracháin nó príomhionad gnó aige nó, i
 gcás ina ndéantar tairiscint an trádálaí nó i gcás ina bhfuil na hearraí nó na
 seirbhísí a ordaítear le seachadadh as gnóthaí brainse, gníomhaireachta nó
 bunaíochta eile, san áit a bhfuil an brainse, an ghníomhaireacht nó an
 bhunaíocht eile sin suite;
 (g)
 ciallaíonn “nós imeachta um réiteach malartach
 díospóide” ("nós imeachta ADR” anseo feasta) nós imeachta chun díospóid a
 réiteach lasmuigh den chúirt trí idirghabháil eintitis um réiteach díospóide a
 mholfaidh nó a fhorchuirfidh réiteach nó a thabharfaidh na páirtithe le chéile
 d’fhonn réiteach cairdiúil a éascú;
 Ní mheasfar mar nósanna imeachta ADR nósanna
 imeachta a bhaineann le heintitis um réiteach díospóide arb é an trádálaí
 amháin a fhostaíonn na daoine nádúrtha atá freagrach as réiteach díospóide,
 nósanna imeachta a bhaineann le córais láimhseála gearán tomhaltóirí arna
 n-oibriú ag an trádálaí, idirbheartaíocht dhíreach idir an tomhaltóir agus an
 trádálaí, bíodh ionadaithe acu nó ná bíodh, agus iarrachtaí arna ndéanamh ag
 breitheamh díospóid a réiteach le linn imeachta bhreithiúnaigh a bhaineann leis
 an díospóid sin;
 (h)
 ciallaíonn “eintiteas um réiteach malartach
 díospóide", ("eintiteas ADR" anseo feasta) eintiteas de bhun Airteagal 4(e)
 de Threoir [Oifig na bhFoilseachán - cur isteach uimhir na Treorach
 ó Pharlaimint na hEorpa agus ón gComhairle maidir le réiteach malartach
 díospóide le haghaidh díospóidí tomhaltais agus lena leasaítear Rialachán (CE) Uimh. 2006/2004
 agus Treoir 2009/22/CE (an Treoir maidir le ADR le haghaidh tomhaltóirí)] atá
 curtha in iúl don Choimisiún i gcomhréir le hAirteagal 17(2) den Treoir
 sin;
 (i)
 ciallaíonn "gearánach" an tomhaltóir nó
 an trádálaí a chuirfidh gearán isteach tríd an gclár Eorpach um réiteach
 díospóidí tomhaltais ar líne;
 (j)
 ciallaíonn "cosantóir" an tomhaltóir nó
 an trádálaí a gcuirtear gearán isteach ina leith tríd an gclár Eorpach um réiteach
 díospóidí tomhaltais ar líne;
 (k)
 ciallaíonn “sonraí pearsanta” aon fhaisnéis a
 bhaineann le duine nádúrtha aitheanta nó inaitheanta (‘duine is ábhar do na
 sonraí’); is ionann duine inaitheanta agus duine is féidir a aithint, go
 díreach nó go hindíreach, go háirithe trí thagairt d’uimhir aitheantais nó
 d’fhachtóir amháin nó níos mó a bhaineann go sonrach lena chéannacht
 fhisiceach, fhiseolaíoch, mheabhrach, eacnamaíoch, chultúrtha nó shóisialta.
 CAIBIDIL II
 Clár Eorpach um réiteach díospóidí tomhaltais ar líne
 Airteagal 5
 An clár Eorpach um réiteach díospóidí tomhaltais ar líne a bhunú
 1.
 Bunóidh an Coimisiún clár Eorpach um réiteach
 díospóidí tomhaltais ar líne (‘clár ODR’ anseo feasta).
 2.
 Láithreán gréasáin idirghníomhaíoch a bheidh i
 gclár ODR a bhféadfar rochtain a fháil air go leictreonach agus saor in aisce i
 ngach teanga oifigiúil den Aontas. Beidh an clár ODR ina phointe iontrála
 amháin ag tomhaltóirí agus ag trádálaithe atá ag lorg réiteach lasmuigh den
 chúirt ar dhíospóidí a thagann faoi chuimsiú an Rialacháin seo.
 3.
 Beidh na feidheanna seo a leanas leis an gclár ODR:
 (a)
 foirm ghearáin leictreonach a chur ar fáil a
 fhéadfaidh an gearánach a chomhlánú;
 (b)
 ar bhonn na faisnéise a bheidh san fhoirm ghearáin
 leictreonach, eintiteas ADR inniúil amháin nó níos mó a mholadh do na páirtithe
 agus faisnéis a thabhairt faoi tháillí na n-eintiteas sin, agus más iomchuí,
 faoin teanga nó na teangacha ina seolfar an nós imeachta, agus faoin bhfad a
 mhairfidh na nósanna imeachta, nó geall leis, nó an gearánach a chur in iúl
 nárbh fhéidir aon eintiteas ADR inniúil a aithint bunaithe ar an bhfaisnéis a
 cuireadh isteach;
 (c)
 gearáin a chur ar aghaidh chuig an eintiteas ADR ar
 tháinig na páirtithe ar chomhaontú a úsáid;
 (d)
 na páirtithe agus an t-eintiteas ADR a chumasú an
 nós imeachta um réiteach díospóide a sheoladh ar líne;
 (e)
 foirm leictreonach a chur ar fáil trína
 dtarchuirfidh eintitis ADR an fhaisnéis dá dtagraítear in Airteagal 9(c);
 (f)
 córas aiseolais a chur ar fáil trína bhféadfaidh na
 páirtithe a dtuairimí a chur in iúl faoi fheidhmiú an chláir ODR agus faoin
 eintiteas ADR a láimhseáil an díospóid eatarthu;
 (g)
 faisnéis a fhoilsiú faoi na heintitis ADR ar
 cuireadh fógra chuig an gCoimisiún ina leith i gcomhréir le hAirteagal 17(2)
 de Threoir .../.../AE [Oifig na bhFoilseachán - cur isteach uimhir na
 Treorach ó Pharlaimint na hEorpa agus ón gComhairle maidir le réiteach
 malartach díospóide le haghaidh díospóidí tomhaltais agus lena leasaítear
 Rialachán (CE) Uimh. 2006/2004 agus Treoir 2009/22/CE (an Treoir maidir le
 ADR le haghaidh tomhaltóirí)] agus a dhéileálann le díospóidí a thagann faoi
 chuimsiú an Rialacháin seo;
 (h)
 faisnéis ghinearálta a chur ar fáil maidir le
 réiteach malartach díospóide mar mhodh réitigh díospóide lasmuigh den chúirt;
 (i)
 staitisticí a chur ar fáil faoi thoradh na
 ndíospóidí a láimhseáil na heintitis ADR ar cuireadh gearáin chucu tríd an
 gclár ODR.
 4.
 Na heintitis um réiteach malartach díospóide ar
 cuireadh fógra chuig an gCoimisiún ina leith i gcomhréir le hAirteagal 17(2)
 de Threoir .../.../AE [Oifig na bhFoilseachán - cur isteach uimhir na
 Treorach ó Pharlaimint na hEorpa agus ón gComhairle maidir le réiteach
 malartach díospóide le haghaidh díospóidí tomhaltais agus lena leasaítear
 Rialachán (CE) Uimh. 2006/2004 agus Treoir 2009/22/CE (Treoir maidir le
 ADR le haghaidh tomhaltóirí)] agus atá inniúil, i gcomhréir leis na heilimintí
 is gá chun a n-inniúlacht a bhunú, mar a tugadh le fios de bhun Airteagal 16(1)(g)
 de Threoir .../.../AE [Oifig na bhFoilseachán - cur isteach uimhir na
 Treorach ó Pharlaimint na hEorpa agus ón gComhairle maidir le réiteach
 malartach díospóide le haghaidh díospóidí tomhaltais agus lena leasaítear
 Rialachán (CE) Uimh. 2006/2004 agus Treoir 2009/22/CE (Treoir maidir le
 ADR le haghaidh tomhaltóirí)], agus bunaithe ar an bhfaisnéis a thugtar san
 fhoirm ghearáin leictreonach dá dtagraítear i bpointe (a) de mhír 3,
 chun déileáil le díospóidí a thagann faoi chuimsiú an Rialacháin seo, cláróidh
 siad go leictreonach ar an gclár ODR.
 5.
 Beidh freagracht ar an gCoimisiún as an gclár ODR a
 mhéid a bhaineann le forbairt, oibriú, cothabháil an chláir agus le slándáil
 sonraí.
 6.
 Déanfaidh an Coimisiún bearta maidir leis na
 rialacha mionsonraithe a bhaineann le feidhmiú na bhfeidhmeanna dá bhforáiltear
 i mír 3 a ghlacadh trí ghníomhartha cur chun feidhme. Glacfar na
 gníomhartha cur chun feidhme sin i gcomhréir leis an nós imeachta scrúdúcháin
 dá dtagraítear in Airteagal 15(3).
 Airteagal 6
 Líonra d’éascaitheoirí réitigh díospóidí tomhaltais ar líne
 1.
 Ainmneoidh gach Ballstát pointe teagmhála ODR
 amháin agus cuirfidh siad ainm agus sonraí teagmhála an phointe teagmhála sin
 in iúl don Choimisiún. Féadfaidh Ballstáit an fhreagracht as na pointí
 teagmhála ODR a thabhairt dá lárionaid de Líonra na Lárionad Eorpach do
 Thomhaltóirí, a thabhairt do chomhlachais tomhaltóirí nó do chomhlacht eile.
 Beidh dhá éascaitheoir réitigh díospóidí tomhaltais ar líne ar a laghad
 (‘éascaitheoirí ODR’ anseo feasta) ag gach pointe teagmhála ODR.
 2.
 Tabharfaidh na héascaitheoirí ODR tacaíocht chun
 díospóidí a bhaineann le gearáin a chuirtear isteach ar an gclár ODR a réiteach
 trí na feidhmeanna seo a leanas a chomhlíonadh:
 (a)
 más gá, an chumarsáid idir na páirtithe agus an
 t-eintiteas ADR inniúil a éascú;
 (b)
 tomhaltóirí a chur ar an eolas faoi mhodhanna eile
 sásaimh i gcás nach féidir díospóid a réiteach tríd an gclár, mar shampla i
 gcás ina dteipeann ar thrádálaí teacht ar chomhaontú maidir le ADR a úsáid;
 (c)
 ar bhonn na taithí praiticiúla a fuarthas trína
 bhfeidhmeanna a fheidhmiú, tuarascáil bhliantúil ar ghníomhaíochtaí a chur
 chuig an gCoimisiún agus chuig na Ballstáit;
 (d)
 na páirtithe a chur ar an eoas faoi na buntáistí
 agus na míbhuntáistí a bhaineann leis na nósanna imeachta a chuireann na
 heintitis ADR atá molta i bhfeidhm.
 3.
 Bunóidh an Coimisiún líonra d’éascaitheoirí réitigh
 díospóidí tomhaltais ar líne (‘líonra éascaitheoirí ODR’ anseo feasta) trína
 bhféadfar comhar a chruthú idir éascaitheoirí ODR agus rannchuideoidh an líonra
 le feidhmiú na bhfeidhmeanna atá leagtha amach i mír 2.
 4.
 Uair amháin sa bhliain ar a laghad, tionólfaidh an
 Coimisiún cruinniú de chomhaltaí líonra na n-éascaitheoirí ODR le go bhféadfar
 na cleachtais is fearr a mhalartú agus plé a dhéanamh ar aon fhadhbanna a
 thagann chun cinn arís is arís eile in oibriú an chláir ODR.
 5.
 Déanfaidh an Coimisiún na rialacha a bhaineann leis
 na módúlachtaí comhair idir na héascaitheoirí ODR a ghlacadh trí ghníomhartha
 cur chun feidhme. Glacfar na gníomhartha cur chun feidhme sin i gcomhréir leis
 an nós imeachta scrúdúcháin dá dtagraítear in Airteagal 15(3).
 Airteagal 7
 Gearán a dhéanamh
 1.
 D’fhonn gearán a chur isteach ar an gclár ODR
 comhlánóidh an gearánach an fhoirm ghearáin leictreonach a bheidh ar fáil ar
 láithreán gréasáin an chláir. Féadfaidh an gearánach aon doiciméid atá i
 bhfoirm leictreonach a cheangal leis an bhfoirm ghearáin mar thaca lena
 ghearán.
 2.
 Beidh an fhaisnéis a chuirfidh an gearánach isteach
 leordhóthanach le go bhféadfar an t-eintiteas ADR inniúil a chinneadh. Tugtar
 tuairisc ar an bhfaisnéis sin san Iarscríbhinn.
 3.
 Déanfaidh an clár ODR faisnéis faoin eintiteas nó
 faoi na heintitis ADR atá inniúil de réir an chláir ODR a chur ar fáil do na
 páirtithe; má tá níos mó ná rogha amháin ar fáil, cuirfidh éascaitheoirí ODR na
 mBallstát lena mbaineann sonraí faoi na heintitis éagsúla atá aitheanta ar fáil
 do na páirtithe agus cuirfidh siad comhairle orthu faoi na buntáistí agus na
 míbhuntáistí a bhaineann leis na nósanna imeachta a chuireann gach ceann de na
 heintitis sin i bhfeidhm le go mbeidh na páirtithe in ann rogha eolach a
 dhéanamh.
 4.
 Tabharfar de chumhacht don Choimisiún gníomhartha
 tarmligthe a ghlacadh i gcomhréir le hAirteagal 16 chun an fhaisnéis atá
 liostaithe san Iarscríbhinn a oiriúnú, agus cuirfear san áireamh na critéir ar
 dá réir a ndéanann na heintitis ADR ar cuireadh fógra chuig an gCoimisiún ina
 leith i gcomhréir le hAirteagal 17(2) de Threoir .../.../AE [Oifig na
 bhFoilseachán - cur isteach uimhir na Treorach ó Pharlaimint na hEorpa agus
 ón gComhairle maidir le réiteach malartach díospóide le haghaidh díospóidí
 tomhaltais agus lena leasaítear Rialachán (CE) Uimh. 2006/2004 agus Treoir
 2009/22/CE (Treoir maidir le ADR le haghaidh tomhaltóirí)], agus a dhéileálann
 le díospóidí a thagann faoi chuimsiú an Rialacháin seo, a raonta feidhme faoi
 seach maidir le cur i bhfeidhm an Rialacháin a shainmhíniú.
 5.
 Déanfaidh an Coimisiún na rialacha mionsonraithe
 maidir leis an bhfoirm ghearáin leictreonach a leagan síos trí ghníomhartha cur
 chun feidhme. Déanfar na gníomhartha cur chun feidhme sin a ghlacadh i
 gcomhréir leis an nós imeachta comhairleach dá tagraítear in Airteagal 15(2).
 6.
 Ní dhéanfar ach sonraí atá cruinn, ábhartha agus
 nach bhfuil iomarcach i ndáil leis na cuspóirí ar tiomsaíodh chucu iad a
 phróiseáil tríd an bhfoirm ghearáin leictreonach agus trí na ceangaltáin a
 ghabhann léi.
 Airteagal 8
 Gearán a phróiseáil agus a tharchur
 1.
 Déanfar gearán a chuirtear isteach ar an gclár a
 phróiseáil má tá an fhoirm ghearán comhlánaithe go hiomlán.
 2.
 Tar éis dó foirm ghearáin atá comhlánaithe go
 hiomlán a fháil, cuirfidh an clár ODR an méid seo a leanas in iúl don
 ghearánaí, i dteanga an ghearánaí, agus seolfaidh sé ríomhphost chuig an
 gcosantóir, i dteanga an chonartha, ina sonrófar an méid seo a leanas:
 (a)
 an fhaisnéis go mbeidh ar na páirtithe teacht ar
 chomhaontú maidir le heintiteas ADR inniúil amháin le go bhféadfar an gearán a
 chur ar aghaidh chuige;
 (b)
 an fhaisnéis nach ndéanfar breis próiseála ar an
 ngearán más rud é go dteipeann ar na páirtithe teacht ar chomhaontú maidir le
 heintiteas ADR inniúil amháin nó mura n-aithneofar aon eintiteas ADR inniúil;
 (c)
 liosta de na heintitis ADR inniúla uile, i gcás gur
 aithníodh aon cheann;
 (d)
 ainm agus sonraí teagmhála an phointe teagmhála ODR
 in áit chónaithe an tomhaltóra agus san áit bhunaíochta i gcás an trádálaí, mar
 aon le tuairisc ghairid ar na feidhmeanna dá dtagraítear in Airteagal 6(2)(a),
 (b) agus (d);
 (e)
 cuireadh a thabhairt don tomhaltóir eintiteas ADR
 amháin nó níos mó a roghnú ón liosta a cuireadh ar fáil, agus a shonrú nach
 bhfuil aon oibleagáid ar an tomhaltóir an rogha sin a dhéanamh;
 (f)
 cuireadh a thabhairt don trádálaí eintiteas ADR
 amháin nó níos mó a roghnú ón liosta a cuireadh ar fáil, i gcás nach
 bhfreagraíonn aon cheann de na heintitis sin d’eintiteas ar gheall an trádálaí
 a úsáid i gcomhréir le hAirteagal 10(1) de Threoir .../.../AE [Oifig
 na bhFoilseachán - cur isteach uimhir na Treorach ó Pharlaimint na hEorpa
 agus ón gComhairle maidir le réiteach malartach díospóide le haghaidh díospóidí
 tomhaltais agus lena leasaítear Treoir 2009/22/CE (Treoir maidir le ADR le
 haghaidh tomhaltóirí)];
 (g)
 an fhaisnéis go ndéanfaidh an clár an gearán a
 tharchur díreach chuig an eintiteas ADR, más rud é go roghnaíonn an tomhaltóir
 eintiteas ADR ar gheall an trádálaí a úsáid i gcomhréir le hAirteagal 10(1)
 de Threoir .../.../AE [Oifig na bhFoilseachán - cur isteach uimhir na
 Treorach ó Pharlaimint na hEorpa agus ón gComhairle maidir le réiteach
 malartach díospóide le haghaidh díospóidí tomhaltais agus lena leasaítear Treoir 2009/22/CE
 (Treoir maidir le ADR le haghaidh tomhaltóirí)].
 3.
 Beidh tuairisc ar na tréithe seo a leanas a
 bhaineann le gach eintiteas faoi seach ar áireamh sa chumarsáid dá dtagraítear
 i mír 2:
 (a)
 a dtáillí, más infheidhme;
 (b)
 an teanga nó na teangacha ina seolfar an nós
 imeachta;
 (c)
 an fad a mhairfidh an nós imeachta, nó geall leis;
 (d)
 an gá le láithreacht fhisiciúil na bpáirtithe nó a
 n-ionadaithe, más infheidhme;
 (e)
 nádúr ceangailteach nó neamhcheangailteach thoradh
 an nós imeachta.
 4.
 I gcás ina dteipeann ar na páirtithe freagra a
 thabhairt ar an gclár nó teacht ar chomhaontú maidir le heintiteas ADR inniúil
 amháin, ní dhéanfar an gearán a phróiseáil a thuilleadh. Cuirfear an tomhaltóir
 ar an eolas faoin deis atá ann teagmháil a dhéanamh le héascaitheoir ODR chun
 eolas a chur ar mhodhanna eile sásaimh.
 5.
 I gcás ina bhfreagraíonn rogha an tomhaltóra
 d’eintiteas ADR ar gheall an trádálaí a úsáid i gcomhréir le hAirteagal 10(1)
 de Threoir .../.../AE [Oifig na bhFoilseachán - cur isteach uimhir na
 Treorach ó Pharlaimint na hEorpa agus ón gComhairle maidir le réiteach
 malartach díospóide le haghaidh díospóidí tomhaltais agus lena leasaítear
 Treoir 2009/22/CE (Treoir maidir le ADR le haghaidh tomhaltóirí)] nó i gcás ina
 roghnóidh na páirtithe an t-eintiteas ADR céanna ina gcuid freagraí, déanfaidh
 an clár an gearán a chur ar aghaidh díreach chuig an eintiteas ADR sin.
 6.
 I gcás ina dtiocfaidh na páirtithe ar chomhaontú
 faoi níos mó ná eintiteas ADR amháin, iarrfar ar an tomhaltóir ceann de na
 heintitis ADR a comhaontaíodh a roghnú. Déanfaidh an clár an gearán a chur ar
 aghaidh díreach chuig an eintiteas ADR.
 Airteagal 9
 Díospóid a réiteach
 Na heintitis ADR a gcuirtear gearán ar aghaidh
 chucu i gcomhréir le hAirteagal 8, déanfaidh siad an méid seo a leanas:
 (a)
 fógra a thabhairt gan mhoill do pháirtithe na
 díospóide agus iad a chur ar an eolas faoi na rialacha nós imeachta atá acu
 agus faoi na táillí a bhaineann leis an díospóid atá i gceist a réiteach;
 (b)
 más rud é, tar éis an fógra faoin díospóid a
 thabhairt do na páirtithe, go gcomhaontaíonn na páirtithe imeachtaí a
 thionscnamh leis an eintiteas, an nós imeachta um réiteach díospóide a
 thabhairt chun críche faoi cheann 30 lá ón dáta ar tionscnaíodh na himeachtaí.
 I gcás díospóidí casta, féadfaidh an t-eintiteas ADR síneadh a chur leis an
 teorainn ama sin;
 (c)
 an fhaisnéis seo a leanas a chur ar aghaidh gan
 mhoill chuig an gclár ODR:
 (i) an dáta a bhfuarthas an díospóid agus
 ábhar na díospóide;
 (ii) an dáta ar tugadh fógra faoin díospóid
 do na páirtithe;
 (iii) an dáta ar tugadh an nós imeachta chun
 críche agus an toradh a bhí air.
 Airteagal 10
 Bunachar sonraí
 Déanfaidh an Coimisiún na bearta is gá chun
 bunachar sonraí leictreonach a bhunú agus a chothabháil ina stórálfar an
 fhaisnéis a phróiseáiltear de réir Airteagal 5(3) agus Airteagal 9(c).
 Airteagal 11
 Sonraí pearsanta a phróiseáil
 1.
 Ní thabharfar rochtain ar fhaisnéis, sonraí
 pearsanta san áireamh, a bhaineann le díospóid agus a stóráiltear sa bhunachar
 sonraí dá dtagraítear in Airteagal 10, chun na gcríoch dá dtagraítear in Airteagal 9,
 ach amháin don eintiteas ADR ar cuireadh an díospóid faoina bhráid de réir Airteagal 8.
 Tabharfar rochtain freisin ar an bhfaisnéis chéanna d’éascaitheoirí ODR chun na
 gcríoch dá dtagraítear in Airteagal 6(3).
 2.
 Beidh rochtain ag an gCoimisiún ar fhaisnéis a
 phróiseáiltear de réir Airteagal 9 d’fhonn faireachán a dhéanamh ar úsáid
 agus ar fheidhmiú an chláir ODR agus na tuarascálacha dá dtagraítear in Airteagal 17
 a tharraingt suas. Déanfaidh sé próiseáil ar shonraí pearsanta úsáideoirí
 an chláir a mhéid is gá chun an córas a oibriú agus a chothabháil, lena
 n-áirítear d’fhonn faireachán a dhéanamh ar an úsáid a bhaineann eintitis ADR
 agus éascaitheoirí ODR as an gclár.
 3.
 Déanfar sonraí pearsanta a bhaineann le díospóid a
 choinneáil sa bhunachar sonraí dá dtagraítear i mír 1 ar feadh na tréimhse ama
 sin amháin is gá chun na cuspóirí dar tiomsaíodh iad a ghnóthú agus chun a
 áirithiú gur féidir leis na daoine is ábhar do na sonraí rochtain a fháil ar a
 gcuid sonraí pearsanta d'fhonn a gcearta a fheidhmiú, agus déanfar iad a scrios
 go huathoibríoch tar éis 6 mhí, ar a dhéanaí, ón dáta a thugtar chun críche an
 díospóid a cuireadh ar aghaidh chuig an gclár ODR de réir Airteagal 9(c)(iii).
 Beidh feidhm leis an tréimhse choinneála thuasluaite freisin maidir le sonraí
 pearsanta arna gcoinneáil i gcomhaid náisiúnta ag an eintiteas ADR nó ag an
 éascaitheoir ODR a dhéileáil leis an díospóid atá i gceist, ach amháin i gcás
 ina bhforáiltear sna rialacha nós imeachta a chuireann an t-eintiteas ADR i
 bhfeidhm nó in aon fhorálacha sonracha sa dlí náisiúnta go mbeidh tréimhse
 choinneála níos faide ann.
 4.
 Measfar gur rialtóir, de réir Airteagal 2(d)
 de Threoir 95/46/CE, é gach éascaitheoir ODR agus gach eintiteas ADR, i
 ndáil lena gcuid gníomhaíochtaí próiseála sonraí féin faoin Rialachán seo agus
 beidh de chúram orthu a áirithiú go gcomhlíonfaidh na gníomhaíochtaí sin na
 rialacha cosanta sonraí a leagtar síos sa reachtaíocht náisiúnta a glacadh de
 bhun Threoir 95/46/CE. Maidir lena fhreagrachtaí faoin Rialachán seo agus
 an phróiseáil ar shonraí pearsanta a bhaineann leo sin, measfar gur rialtóir é
 an Coimisiún de réir Airteagal 2(d) de Rialachán (CE) Uimh 45/2001.
 Airteagal 12
 Rúndacht agus slándáil sonraí
 1.
 Beidh éascaitheoirí ODR agus eintitis ADR faoi réir
 rialacha rúndachta gairmiúla nó oibleagáidí comhionanna rúndachta eile a
 leagtar síos sa reachtaíocht náisiúnta.
 2.
 Déanfaidh an Coimisiún na bearta teicniúla agus
 eagrúcháin iomchuí chun slándáil na faisnéise a phróiseáiltear faoin Rialachán
 seo a áirithiú, lena n-áirítear rialú cuí rochtana ar shonraí, plean slándála
 agus bainistíocht teagmhas slándála, de réir Airteagal 22 de Rialachán
 (CE) Uimh. 45/2001.
 Airteagal 13
 Faisnéis do thomhaltóirí
 1.
 Déanfaidh trádálaithe atá bunaithe taobh istigh den
 Aontas agus atá i mbun díola earraí nó soláthair seirbhísí trasteorann ar líne
 tomhaltóirí a chur ar an eolas faoin gclár ODR. Cuirfear an fhaisnéis sin ar
 fáil go héasca, go díreach, go feiceálach agus go buan ar láithreáin ghréasáin
 na dtrádálaithe agus, má dhéantar an tairiscint ar ríomhphost nó le teachtaireacht
 théacsach eile a sheoltar ar mhodh leictreonach, sa teachtaireacht sin. Beidh
 nasc leictreonach mar chuid de leathanach baile an chláir ODR. Cuirfidh
 trádálaithe tomhaltóirí ar an eolas freisin faoin gclár ODR le linn don
 tomhaltóir gearán a chur faoi bhráid an trádálaí, faoi bhráid córais láimhseála
 gearán tomhaltóirí arna oibriú ag an trádálaí nó faoi bhráid ombudsman arna
 fhostú ag an gcuideachta.
 2.
 Tá na forálacha i mír 1 gan dochar d'fhorálacha Airteagal 10
 de Threoir .../.../AE [Oifig na bhFoilseachán - cur isteach uimhir na
 Treorach ó Pharlaimint na hEorpa agus ón gComhairle maidir le réiteach
 malartach díospóide le haghaidh díospóidí tomhaltais agus lena leasaítear
 Rialachán (CE) Uimh. 2006/2004 agus Treoir 2009/22/CE (Treoir maidir
 le ADR le haghaidh tomhaltóirí)] maidir le trádálaithe tomhaltóirí a chur ar an
 eolas faoi na nósanna imeachta ADR faoina bhfuil na trádálaithe sin cumhdaithe
 agus faoinar gheall na trádálaithe sin nósanna imeachta um réiteach malartach
 díospóide a úsáid chun díospóidí le tomhaltóirí a réiteach.
 3.
 Tá na forálacha i mír 1 gan dochar d’fhorálacha Airteagal 6
 agus Airteagal 8 de Threoir 2011/83/AE maidir le faisnéis do
 thomhaltóirí le haghaidh cianchonarthaí agus conarthaí seacháitribh.
 Airteagal 14
 Faireachán
 Is iad na húdaráis inniúla arna mbunú ag na
 Ballstáit i gcomhréir le hAirteagal 15(1) de Threoir .../.../AE [Oifig
 na bhFoilseachán - cur isteach uimhir na Treorach ó Pharlaimint na hEorpa
 agus ón gComhairle maidir le réiteach malartach díospóide le haghaidh díospóidí
 tomhaltais agus lena leasaítear Rialachán (CE) Uimh. 2006/2004 agus Treoir
 2009/22/CE (Treoir maidir le ADR le haghaidh tomhaltóirí)] a dhéanfaidh
 faireachán ar chomhlíonadh na n-oibleagáidí a leagtar síos sa Rialachán seo ag
 na heintitis ADR.
 CAIBIDIL III
 Forálacha críochnaitheacha
 Airteagal 15
 Gníomhartha cur chun feidhme
 1.
 Beidh coiste de chúnamh ag an gCoimisiún. Is é a
 bheidh sa choiste sin coiste de réir bhrí Rialachán (AE) Uimh. 182/2011.
 2.
 I gcás ina ndéanfar tagairt don mhír seo,
 beidh feidhm ag Airteagal 4 de Rialachán (AE) Uimh. 182/2011.
 3.
 I gcás ina ndéanfar tagairt don mhír seo,
 beidh feidhm ag Airteagal 5 de Rialachán (AE) Uimh. 182/2011. I gcás
 ina mbeidh tuairim an choiste le fáil trí nós imeachta i scríbhinn, cuirfear
 deireadh leis an nós imeachta sin gan toradh nuair a chinnfidh cathaoirleach an
 choiste amhlaidh, laistigh den teorainn ama chun tuairim a thabhairt, nó nuair
 a iarrfaidh tromlach simplí de chomhaltaí an choiste é.
 Airteagal 16
 An tarmligean a fheidhmiú
 1.
 Tugtar de chumhacht don Choimisiún gníomhartha
 tarmligthe a ghlacadh faoi réir na gcoinníollacha atá leagtha síos san Airteagal
 seo.
 2.
 Tabharfar tarmligean na cumhachta dá dtagraítear in
 Airteagal 7(4) go ceann tréimhse éiginnte ón [Oifig na bhFoilseachán –
 cuir isteach an dáta céanna atá in Airteagal 18(1) = dáta a thiocfaidh an
 Rialachán seo i bhfeidhm].
 3.
 Féadfaidh Parlaimint na hEorpa nó an Chomhairle
 tarmligean na gcumhachtaí dá dtagraítear in Airteagal 7(4) a chúlghairm
 tráth ar bith. I gcás cinnidh maidir le cúlghairm, cuirfear deireadh le
 tarmligean na cumhachta atá sonraithe sa chinneadh sin. Tiocfaidh sé i bhfeidhm
 an lá tar éis fhoilsiú an chinnidh in Iris Oifigiúil an Aontas Eorpaigh
 nó ar dháta níos déanaí arna shonrú sa chinneadh sin. Ní dhéanfaidh sé difear
 do bhailíocht aon cheann de na gníomhartha tarmligthe atá i bhfeidhm cheana
 féin.
 4.
 A luaithe a ghlacfaidh sé gníomh tarmligthe,
 tabharfaidh an Coimisiún fógra ina leith sin go comhuaineach do Pharlaimint na
 hEorpa agus don Chomhairle.
 5.
 Ní thiocfaidh gníomh tarmligthe a ghlactar de bhun Airteagal 7(4)
 i bhfeidhm ach i gcás nach ndearna Parlaimint na hEorpa nó an Chomhairle agóid
 ina choinne laistigh de thréimhse dhá mhí ó cuireadh Parlaimint na hEorpa agus
 an Chomhairle ar an eolas faoin ngníomh sin nó, roimh dhul in éag na tréimhse
 sin, gur thug Parlaimint na hEorpa agus an Chomhairle araon le fios don
 Choimisiún nach ndéanfaidh siad agóid i gcoinne an ghnímh. Cuirfear
 dhá mhí leis an tréimhse sin ar thionscnamh ó Pharlaimint na hEorpa nó ón
 gComhairle.
 Airteagal 17
 Tuarascálacha
 Gach trí bliana agus, den chéad uair, tráth
 nach déanaí ná cúig bliana ó theacht i bhfeidhm an Rialacháin seo, cuirfidh an
 Coimisiún tuarascáil ar chur i bhfeidhm an Rialacháin seo faoi bhráid
 Pharlaimint na hEorpa agus na Comhairle. Beidh tograí le haghaidh leasuithe ar
 an Rialachán seo ag gabháil leis an tuarascáil sin, más gá.
 Airteagal 18
 Teacht i bhfeidhm
 1.
 Tiocfaidh an Rialachán seo i bhfeidhm an fichiú lá
 tar éis lá a fhoilsithe in Iris Oifigiúil an Aontais Eorpaigh.
 2.
 Beidh feidhm leis an Rialachán seo ón [Oifig na
 bhFoilseachán - cuir isteach dáta = 6 mhí tar éis an spriocdháta do
 chur chur chun feidhme na Treorach ó Pharlaimint na hEorpa agus ón gComhairle
 maidir le réiteach malartach díospóide le haghaidh díospóidí tomhaltais agus
 lena leasaítear Rialachán (CE) Uimh. 2006/2004 agus Treoir 2009/22/CE (Treoir
 maidir le ADR le haghaidh tomhaltóirí a bheidh le cur isteach sa Treoir sin i
 gcomhréir le hAirteagal 22(1) den Treoir sin], ach amháin Airteagal 5(1),
 (4), (5) agus (6), Airteagal 6(1),(2) agus (6), Airteagal 7(4), (5), Airteagal 10,
 Airteagal 15 agus Airteagal 16 a mbeidh feidhm leo ón dáta a
 thiocfaidh an Rialachán seo i bhfeidhm.
 Beidh
 an Rialachán seo ina cheangal go huile agus go hiomlán agus beidh sé infheidhme
 go díreach i ngach Ballstát.
 Arna dhéanamh sa Bhruiséil,
 Thar ceann Pharlaimint na hEorpa, Thar
 ceann na Comhairle,
 An tUachtarán An
 tUachtarán
 IARSCRÍBHINN
 Faisnéis atá le tabhairt ar an bhfoirm ghearáin leictreonach
 (1)
 Ainm, seoladh agus, más ábhartha, seoladh
 ríomhphoist agus seoladh laithreáin ghréasáin an ghearánaigh;
 (2)
 An tomhaltóir nó trádálaí é an gearánaí;
 (3)
 Ainm, seoladh agus, más ábhartha, seoladh
 ríomhphoist agus seoladh laithreáin ghréasáin an chosantóra;
 (4)
 An tomhaltóir nó trádálaí é an cosantóir;
 (5)
 Cineál na n-earraí nó na seirbhísí a bhí sa díol nó
 sa soláthar a bhaineann leis an ngearán;
 (6)
 Na cúiseanna atá mar bhonn leis an ngearán;
 (7)
 Áit chónaithe an tomhaltóra tráth ar ordaíodh na
 hearraí nó na seirbhísí;
 (8)
 An modh cumarsáide trínar tairgíodh na hearraí nó
 na seirbhísí agus an modh cumarsáide trína ndearnadh an t-ordú;
 (9)
 Má bhaineann le hábhar, i gcás ina ndearnadh
 tairiscint an trádálaí nó i gcás ina bhfuil nó ina raibh na hearraí nó na
 seirbhísí a ordaíodh le seachadadh as gnóthaí brainse, gníomhaireachta nó
 bunaíochta eile, an áit a bhfuil an brainse, an ghníomhaireacht nó an
 bhunaíocht eile sin suite;
 (10)
 Teanga an chonartha;
 (11)
 Na heintitis ADR ar gheall an trádálaí a úsáid i
 gcomhréir le hAirteagal 10(1) de Threoir .../.../AE [Oifig na
 bhFoilseachán - cur isteach uimhir na Treorach ó Pharlaimint na hEorpa agus
 ón gComhairle maidir le réiteach malartach díospóide le haghaidh díospóidí
 tomhaltais agus lena leasaítear Treoir 2009/22/CE (an Treoir maidir le ADR le
 haghaidh tomhaltóirí)] más eol sin.
 RÁITEAS AIRGEADAIS REACHTACH LE
 hAGHAIDH TOGRAÍ
 1. LEAGAN AMACH AN TOGRA/TIONSCNAIMH
 1.1. Teideal an togra/tionscnaimh
 Rialachán maidir le réiteach díospóidí tomhaltais ar líne le haghaidh díospóidí tomhaltais. Rachfar i ngleic leis an impleacht bhuiséadach trí ath-imlonnú sna blianta 2012 agus 2013. Tá an ghníomhaíocht seo ina cuid de Chlár na dTomhaltóirí 2020 don tréimhse 2014-2020.
 1.2. Réimsí beartais lena
 mbaineann i gcreat ABM/ABB[19]
 Tomhaltóirí
 1.3. An cineál togra/tionscnaimh
 √ Baineann an togra/tionscnamh le gníomhaíocht nua
 ̈ Baineann an
 togra/tionscnamh le gníomhaíocht nua a leanann
 treoirthionscadal/réamhghníomhaíocht[20]
 ̈ Baineann an
 togra/tionscnamh le síneadh ar ghníomhaíocht atá ann cheana
 ̈ Baineann an
 togra/tionscnamh le gníomhaíocht a atreoraíodh i dtreo gníomhaíochta nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin ar a bhfuil an togra/tionscnamh dírithe
 Faoi
 cheannteideal 1a "Iomaíochas le haghaidh Fáis agus Fostaíochta", is é
 is cuspóir don togra córas uile-AE um réiteach díospóidí tomhaltais ar líne a
 chruthú le haghaidh díospóidí trasteorann ar líne idir tomhaltóirí agus
 trádálaithe.
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Cuspóir sonrach Uimh..
 Córas
 TF um réiteach díospóidí tomhaltais ar líne uile-AE a chruthú le haghaidh
 díospóidí trasteorann ar líne idir tomhaltóirí agus trádálaithe.
 Gníomhaíochtaí ABM/ABB lena mbaineann
 Tomhaltóirí
 1.4.3. An toradh agus an tionchar a
 bhfuil súil leis
 Sonraigh an tionchar a
 bheadh ag an togra/tionscnamh ar na tairbhithe/grúpaí ar a bhfuil sé dírithe.
 Beidh
 modh simplí, gasta agus ísealchostais ag tomhaltóirí agus gnólachtaí ar fud na
 hEorpa chun díospóidí a réiteach a thagann chun cinn tar éis idirbheart
 trasteorann ar líne a dhéanamh. Féadfaidh tomhaltóirí sásamh a lorg agus
 cúiteamh a fháil agus ní dhéanfar dochar do chlú gnólachtaí agus seachnóidh
 siad costas ard dlíthíochta.
 1.4.4. Táscairí a léiríonn toradh
 agus tionchar
 Sonraigh na táscairí a
 léiríonn faireachán ar chur chun feidhme an togra/tionscnaimh.
 –
 Déanfar na heintitis ADR uile a nascadh leis an
 gclár ODR agus féadfaidh siad é a úsáid a luaithe a bheidh an clár ODR i
 bhfeidhm ag tús 2015.
 –
 Ardú 20 % faoin mbliain 2020 ar líon na
 dtomhaltóirí atá toilteanach ceannach ar líne ó Bhallstát eile
 –
 Ardú 10% faoin mbliain 2020 ar líon na ngnólachtaí
 atá toilteanach díol ar líne i mBallstáit eile.
 1.5. Na forais leis an
 togra/tionscnamh
 1.5.1. Na ceanglais is gá a shásamh
 sa ghearrthéarma nó san fhadtéarma
 Airteagal 114
 agus Airteagal 169 den Chonradh ar Fheidhmiú an Aontais Eorpaigh
 Beidh
 modh simplí, gasta agus ísealchostais ag tomhaltóirí agus ag gnólachtaí chun
 díospóidí maidir le hidirbhearta trasteorann ar líne a réiteach trí mhodh
 réitigh díospóidí tomhaltais ar líne lasmuigh den chúirt a úsáid.
 1.5.2. Luach breise a bhaineann le
 rannpháirteachas an AE
 Téann
 an t-easpa modhanna éifeachtacha chun díospóidí a réiteach i bhfeidhm go
 mór ar an mhuinín atá ag tomhaltóirí as siopadóireacht thar theorainneacha. Áitíonn
 lucht gnó agus tomhaltóirí araon go bhfágann ábhar imní faoi dheacrachtaí
 maidir le fadhbanna sásaimh a d'fhéadfadh teacht chun cinn i mBallstát eile gur
 lú an fonn a bhíonn orthu díol agus ceannach a dhéanamh thar theorainneacha
 agus, dá réir sin, leas iomlán a bhaint as an Margadh Inmheánach agus na
 buntáistí a ghabhann leis. Léiríonn an cás sin nach mór aird faoi leith a
 thabhairt ar mhuinín an tomhaltóra a chothú sa Mhargadh Inmheánach agus ar
 chothrom iomaíochta a áirithiú do ghnólachtaí ar fud na mBallstát ar fad.
 Cé
 go bhfuil líon na n-idirbhearta ríomhthráchtála trasteorann a dhéantar faoi
 láthair an-íseal, tá borradh mór faoin margadh miondíolacháin digiteach taobh
 istigh de na Ballstáit. Tá sé níos tábhachtaí arís, dá bhrí sin, do thomhaltóirí
 agus do thrádálaithe, go n-áiritheofaí modh simplí éifeachtach, ísealchostais,
 chun sásamh a lorg lasmuigh den chúirt le go ndéanfaidh tomhaltóirí idirbhearta
 trasteorann ar líne. Ní tharlóidh, de thoradh beartaíochta ar leibhéal na
 mBallstát amháin, go mbunófar córas uile-AE um réiteach díospóidí tomhaltais ar
 líne , rud atá luaite sa Chlár Oibre Digiteach mar uirlis ríthábhachtach chun
 an ríomhthráchtáil a chur chun cinn.
 Is
 fearr is féidir na cuspóirí atá á saothrú a ghnóthú le bearta ar leibhéal an AE
 mar gheall ar an tionchar agus an scála a théann leis sin. Buntáiste follasach
 a bhaineann le ODR a fhorbairt ar leibhéal an AE an chóir éifeachtach agus
 leormhaith a chuirfí ar dhíospóidí tomhaltais a bhaineann le hidirbhearta
 trasteorann ar líne.
 Beidh
 modh gasta, saor agus simplí ar fáil ag tomhaltóirí chun a gcuid díospóidí le
 trádálaithe a réiteach, is cuma cén earnáil den mhargadh ná cén luach airgid
 atá i ngeall. Tá cuid mhór de na tomhaltóirí nach bhfuil lánmhuinín acu as an
 Margadh Inmheánach digiteach, ainneoin na mbuntáistí iomadúla a ghabhann leis,
 mar shampla rochtain ar réimse níos leithne d’earraí agus seirbhísí; i
 dtimpeall is a leath de na Ballstáit, bhí níos mó ná leath de na hearraí a
 cuardaíodh ar an idirlíon nach raibh ar fáil ar líne ach i dtír eile. Anuas air
 sin, fágfaidh ODR níos éifeachtaí sa Mhargadh Inmheánach go laghdófar ar an
 dochar do thomhaltóirí (ar ionann faoi láthair é agus 0.02 % de OTI an AE) agus
 ligfidh sé do thomhaltóirí sábháil mhór airgid a dhéanamh le hidirbhearta ar
 líne agus féadfar an tsábháil sin a úsáid chun earraí agus seirbhísí breise a
 cheannach sa Mhargadh Inmheánach. Beidh deiseanna cothroma ag trádálaithe chomh
 maith chun déileáil le díospóidí tomhaltais uile-AE, rud a áiritheoidh cothrom
 iomaíochta dóibh.
 Ní
 féidir na cineálacha buntáistí a luaitear thuas a chur ar fáil don tomhaltóir
 agus don trádálaí ar bhonn leormhaith trí bhearta aontaobhacha ar leibhéal an
 Bhallstáit. Dar ndóigh, is dócha gurb é toradh a bheadh ar iarrachtaí
 neamhchomhordaithe de chuid an mBallstát, go gcaithfí go héagothrom le
 tomhaltóirí agus le trádálaithe sa Mhargadh Inmheánach agus go gcruthófaí
 leibhéil éagsúla sásaimh don tomhaltóir san AE. Tá mórchuid mhór na
 ngeallsealbhóirí i bhfabhar birt ar leibhéal an AE sa réimse seo.
 Tá
 sé thar a bheith tábhachtach cur le muinín rannpháirtithe an mhargaidh, na
 ngnólachtaí agus na saoránach fré chéile chun iomaíochas na hEorpa a fheabhsú.
 Tá Margadh Aonair atá ag feidhmiú go cuí ina bhfuil 500 milliún tomhaltóir, arb
 ionann an méid a chaitheann siad agus 56 % de OTI an AE, agus breis agus 21
 milliún gnólacht mar bhunús le fás cliste, inbhunaithe agus uileghabhálach a
 bhaint amach, i gcomhréir le cuspóirí Straitéis 'Eoraip 2020'.
 1.5.3. Ceachtanna a foghlaimíodh ó
 thaithí chosúil roimhe seo
 Níl
 aon chóras TF ar leibhéal an AE faoi láthair trína bpléitear réiteach díospóidí
 tomhaltais ar líne idir tomhaltóirí agus trádálaithe maidir le hidirbhearta
 trasteorann ar líne. Ina ainneoin sin, tá roinnt uirlisí TF bunaithe cheana
 féin lena nasctar roinnt de na rannpháirtithe éagsúla sna Ballstáit éagsúla. Is
 ar na huirlisí sin den chuid is mó a bheidh an uirlis nua TF bunaithe. Is iad
 na cinn is mó a bhaineann le hábhar uirlisí IMI IT, ECC IT agus SOLVIT IT.
 1.5.4. Comhchuibheas agus sineirgíocht
 a d'fhéadfadh a bheith ann le hionstraimí ábhartha eile
 Tá an
 Rialachán maidir le ODR bunaithe ar an togra le haghaidh Treorach maidir le
 réiteach malartach díospóide le haghaidh díospóidí tomhaltais (Treoir maidir le
 ADR le haghaidh tomhaltóirí).
 1.6. Fad agus tionchar airgeadais
 √ Togra/tionscnamh d'fhad teoranta
 –
 √ Togra/tionscnamh in éifeacht ó 2012 go
 dtí 2020.
 –
 √ Tionchar airgeadais ó 2012 go 2020.
 Togra/tionscnamh d'fhad neamhtheoranta
 –
 Cur chun feidhme le tréimhse thosaigh idir 2012
 agus 2014,
 –
 agus feidhm iomlán ina dhiaidh sin.
 1.7. Modhanna bainistíochta atá
 beartaithe[21]
 √ Bainistíocht dhíreach láraithe ag an gCoimisiún
 ̈ Bainistíocht indíreach láraithe trí na cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 ̈ comhlachtaí arna mbunú ag na Comhphobail[22]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu gníomhaíochtaí ar leith a chur
 chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Bainistíocht chomhpháirteach leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le
 heagraíochtaí idirnáisiúnta (tabhair sonraí)
 I gcás ina sonraítear
 níos mó ná modh bainistíochta amháin, tabhair sonraí sa roinn "Nótaí"
 le do thoil.
 Nótaí
 Ní luaitear
 aon ní.
 2. BEARTA BAINISTÍOCHTA
 2.1. Rialacha faireacháin agus
 tuairiscithe
 Sonraigh cé chomh
 minic agus na coinníollacha.
 Gach
 trí bliana agus, den chéad uair, tráth nach déanaí ná cúig bliana ó theacht i
 bhfeidhm an Rialacháin seo, foilseoidh an Coimisiún tuarascáil ar chur i
 bhfeidhm an Rialacháin seo. Beidh tograí le haghaidh leasuithe ar an Rialachán
 seo ag gabháil leis an tuarascáil sin, más gá.
 2.2. Córas bainistíochta agus
 rialaithe
 2.2.1. Na rioscaí a aithníodh
 Tá
 staidéar féidearthachta agus forbairt cláir TF le haghaidh ODR cumhdaithe i
 gcur chun feidhme an bhuiséid. Is iad
 seo a leanas na príomhrioscaí:
 Tá
 an “Treoir maidir le réiteach malartach díospóide le haghaidh díospóidí
 tomhaltais (Treoir maidir le ADR le haghaidh tomhaltóirí)” mar bhunús leis an
 Rialachán ODR, ós rud é go n-áiritheofar i gclár ODR na córais náisiúnta um
 réiteach malartach díospóide a dtabharfar fógra ina leith i gcomhréir leis an
 Treoir. Dá bhrí sin, déanfaidh trasuí
 neamhiomlán nó deireanach na Treorach maidir le ADR le haghaidh tomhaltóirí
 difear d’fheidhmiú éifeachtach chóras an AE um réiteach díospóidí tomhaltais ar
 líne.
 Cé
 go bhfuil roinnt uirlisí TF á reáchtáil ag an gCoimisiún, beidh an clár ODR ar
 cheann de na huirlisí leis an líon is mó gníomhaithe a bheidh nasctha leis agus
 ina mbeidh feidhmchláir lena bhféadfar cur chuige atá saincheaptha maidir le
 riachtnais na ngíomhaithe a úsáid. Tá
 baol ann go bhféadfadh deacrachtaí teicniúla tarlú a chuirfeadh moill ar
 fhorbairt an chláir.
 2.2.2. Modhanna rialaithe atá
 beartaithe
 Is
 trí bhainistíocht dhíreach láraithe a chuirfear an buiséad chun feidhme.
 Déanfaidh
 an Coimisiún faireachán ar chéim na hanailíse, ar chéim an chláraithe agus ar
 chéim na tástála maidir le forbairt na huirlise TF. Tá taithí fhairsing ag an Aonad atá freagrach as Córais Faisnéise in DG
 SANCO i mbainistiú uirlisí TF (e.g. uirlis ECC, CPCS, RAPEX), agus tá
 cosúlachtaí idir roinnt de na córais sin agus an clár ODR (uirlis ECC). Cinnteoidh an taithí sin gur féidir fadhbanna a
 thiocfadh chun cinn a réiteach go tráthúil agus go héifeachtach. Lena chois sin, cuideoidh an staidéar
 féidearthachta a bheidh le déanamh in 2012 le rioscaí agus deacrachtaí
 teicniúla a d’fhéadfadh a bheith ann a aithint, sa chaoi is go bhféadfaí
 forbairt rianúil a dhéanamh ar an gclár ODR. Rachfar i gcomhairle freisin le DIGIT agus DGT i dtaobh gnéithe áirithe
 teicniúla (e.g. uathmheaisín aistriúcháin).
 2.3. Bearta chun calaois agus
 neamhrialtachtaí a chosc
 Sonraigh bearta
 coisctheacha agus cosanta atá ann cheana nó atá beartaithe.
 Sa bheis ar chur i bhfeidhm na meicníochtaí rialaithe
 rialála, ceapfaidh DG SANCO straitéis frithchalaoise i gcomhréir le straitéis
 nua frithchalaoise an Choimisiúin (CAFS) a glacadh an 24 Meitheamh 2011
 d’fhonn a áirithiú, i measc rudaí eile, go bhfuil na rialuithe inmheánacha a
 bhaineann le frithchalaois ag teacht go hiomlán leis an CAFS agus go bhfuil an
 cur chuige bainistíochta riosca calaoise in acmhainn réimsí riosca calaoise
 agus freagairtí iomchuí a aithint.
 Urramaíonn an Coimisiún forálacha an rialacháin airgeadais
 maidir le soláthar a dhéanamh ar chrua-earraí, ar bhogearraí agus ar sheirbhísí
 eile a bhaineann le TF; tá feidhm
 leis na forálacha a bhaineann le bearta iniúchóireachta agus seiceála de chuid
 na Cúirte Iniúchóirí agus OLAF maidir le gach conradh a shínítear.
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteidil an chreata
 airgeadais ilbhliantúil agus na línte buiséid ar a n‐imrítear tionchar
 · Línte buiséid atá ann cheana
 In ord cheannteidil
 agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Tuairisc........................................] || LD/LN [23] || ó thíortha an CSTE[24] || ó thíortha is iarrthóirí[25] || ó thríú tíortha || de réir bhrí Airteagal 18(1)(aa) den Rialachán Airgeadais
 1A || 17.020200 || LD || TÁ || NÍL || NÍL || NÍL
 · Línte nua buiséid atá á n-iarraidh: Neamhbhainteach
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal....................................] || LD/LN || ó thíortha an CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 || [XX.YY.YY.YY] || || TÁ/ NÍL || TÁ/ NÍL || TÁ/ NÍL || TÁ/ NÍL
 3.2. An tionchar a mheastar a
 bheidh ar chaiteachas
 3.2.1. Achoimre ar an tionchar a
 mheastar a bheidh ar chaiteachas
 EUR milliúin (go dtí an 3ú deachúil)
 Ceannteideal an chreata airgeadais ilbhliantúil: || Uimhir 3 || Iomaíochas le haghaidh fáis agus fostaíochta
 DG: Sláinte agus Tomhaltóirí || || || Bliain 2012 || Bliain 2013 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
  Leithreasaí faoi chomhair oibríochtaí || || || || || || || || || ||
 Uimhir na líne buiséid: 17.020200 || Oibleagáidí || (1) || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Íocaíochtaí || (2) || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Uimhir na líne buiséid || Oibleagáidí || (1a) || || || || || || || || || ||
 Íocaíochtaí || (2a) || || || || || || || || || ||
 Leithreasaí de chineál riaracháin arna maoiniú ó chlúdach na gclár sonrach[26] || || || || || || || || || ||
 Uimhir na líne buiséid || || (3) || || || || || || || || || ||
 IOMLÁN leithreasaí i gcomhair DG Sláinte agus Tomhaltóirí || Oibleagáidí || =1+1a +3 || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Íocaíochtaí || =2+2a +3 || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
  IOMLÁN leithreasaí faoi chomhair oibríochtaí || Oibleagáidí || (4) || || || || || || || ||
 Íocaíochtaí || (5) || || || || || || || ||
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) || || || || || || || ||
 IOMLÁN leithreasaí faoi CHEANNTEIDEAL <....> den chreat airgeadais ilbhliantúil || Oibleagáidí || =4+ 6 || 0,150 || 1,0 || 1,0 || 0,3 || 0,3 || 0,3 || 0,3 || 3,95
 Íocaíochtaí || =5+ 6 || 0,150 || 1,0 || 1,0 || 0,3 || 0,3 || 0,3 || 0,3 || 3,95
 Má tá tionchar ag an togra/tionscnamh ar níos mó ná
 ceannteideal amháin: Neamhbhainteach
  IOMLÁN leithreasaí faoi chomhair oibríochtaí || Oibleagáidí || (4) || || || || || || || ||
 Íocaíochtaí || (5) || || || || || || || ||
  IOMLÁN leithreasaí de chineál riaracháin arna maoiniú ó chlúdach na gclár sonrach || (6) || || || || || || || ||
 IOMLÁN leithreasaí faoi Cheannteidil 1 go 4 den chreat airgeadais ilbhliantúil (Méid tagartha) || Oibleagáidí || =4+ 6 || || || || || || || ||
 Íocaíochtaí || =5+ 6 || || || || || || || ||
 Ceannteideal an chreata airgeadais ilbhliantúil: || 5 || "Caiteachas riaracháin"
 EUR milliúin (go dtí an 3ú deachúil)
 || || || Bliain 2012 || Bliain 2013 || || || || IOMLÁN
 DG: <Sláinte agus Tomhaltóirí> ||
  Acmhainní daonna || 0,318 || 0,318 || || || || || || 0,636
  Caiteachas riaracháin eile || || || || || || || ||
 IOMLÁN DG <Sláinte agus Tomhaltóirí> || Leithreasaí || 0,318 || 0,318 || || || || || || 0,636
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || || || || || || || || 0,636
 EUR milliúin (go dtí an 3ú deachúil)
 || Bliain 2012 || Bliain 2013 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586
 Íocaíochtaí || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586
 || || || || || || || || || || ||
 3.2.2. An tionchar a mheastar a
 bheidh ar leithreasaí faoi chomhair oibríochtaí
 –
 ̈ Ní éilíonn an togra/tionscnamh go n-úsáidfear leithreasaí faoi
 chomhair oibríochtaí
 –
 √ Éilíonn an
 togra/tionscnamh go n‐úsáidfear leithreasaí faoi chomhair oibríochtaí mar
 a mhínítear thíos:
 Leithreasaí faoi chomhair oibleagáidí in EUR milliúin
 (go dtí an 3ú deachúil)
 Sonraigh cuspóirí agus aschuir || || || Bliain 2012 || Bliain 2013 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 ASCHUIR
 || Saghas aschuir || Meán chostas an aschuir || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon na n-aschur || Costas || Líon iomlán na n-aschur || Costas iomlán
 CUSPÓIR SONRACH Uimh. 1 || || || || || || || || || || || || || || || || || || || ||
 - Aschur Clár TF || || || 1 || || || 1,0 || || 1,0 || || || || || || || || || || || || || 1 || 2,0
 - Aschur Cothabháil an chláir TF || || || 1 || || || || || || || 0,3 || || 0,3 || || 0,3 || || 0.3 || || 0,3 || || 0,3 || 1 || 1,8
 - Aschur Staidéar féidearthachta || || || 1 || 0,150 || || || || || || || || || || || || || || || || || 1 || 0,150
 Fo-iomlán chuspóir sonrach Uimh. 1 || || || || || || || || || || || || || || || || || || || ||
 CUSPÓIR SONRACH Uimh. 2 || || || || || || || || || || || || || || || || || || || ||
 - Aschur || || || || || || || || || || || || || || || || || || || || || ||
 Fo-iomlán chuspóir sonrach Uimh. 2 || || || || || || || || || || || || || || || || || || || || ||
 COSTAS IOMLÁN || || 0,150 || || 1,0 || || 1,0 || || 0,3 || || 0,3 || || 0,3 || 0,3 || || 0,3 || || 0,3 || || 3,95
 3.2.3. An tionchar a mheastar a
 bheidh ar leithreasaí de chineál riaracháin
 3.2.3.1. Achoimre
 –
 √ Ní éilíonn an
 togra/tionscnamh go n-úsáidfear leithreasaí de chineál riaracháin
 –
 √ Éilíonn an
 togra/tionscnamh go n-úsáidfear leithreasaí de chineál riaracháin mar a
 mhínítear thíos:
 EUR milliúin (go dtí
 an 3ú deachúil)
 || Bliain 2012 || Bliain 2013 || Bliain 2014 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 CEANNTEIDEAL 5 den chreat airgeadais ilbhliantúil || || || || || || || || || ||
 Acmhainní daonna || 0,318 || 0,318 || || || || || || || || 0,636
 Caiteachas riaracháin eile || || 0, 030 || 0,020 || 0,030 || 0,010 || 0,010 || 0,010 || 0,010 || 0,010 || 0,130
 Fo-iomlán CHEANNTEIDEAL 5 den chreat airgeadais ilbhliantúil || || 0, 348 || 0,020 || 0,030 || 0,010 || 0,010 || 0,010 || 0,010 || 0,010 || 0,448
 Lasmuigh de CHEANNTEIDEAL 5[27] den chreat airgeadais ilbhliantúil || || || || || || || || || ||
 Acmhainní daonna || || || || || || || || || ||
 Caiteachas eile de chineál riaracháin || || || || || || || || || ||
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || || || ||
 IOMLÁN || 0,318 || 0,348 || 0,020 || 0,030 || 0,010 || 0,010 || 0,010 || 0,010 || 0,010 || 4,798
 3.2.3.2. Na hacmhainní daonna a mheastar
 a bheidh riachtanach
 –
 ̈ Ní éilíonn an togra/tionscnamh go n-úsáidfear acmhainní daonna
 –
 √ Éilíonn an
 togra/tionscnamh go n-úsáidfear acmhainní daonna mar a mhínítear thíos[28]:
 Sloinnfear an meastachán i méideanna iomlána
 (nó go dtí an 1ú deachúil ar a mhéad)
 || Bliain 2012 || Bliain 2013 || || || Bliain N
  Poist don phlean bunaíochta (oifigigh agus gníomhairí sealadacha) ||
 17 01 01 01 (Ceanncheathrú agus Oifigí Ionadaíocht an Choimisiúin) || 2 (0,254) || 2 (0,254) || || || || ||
 XX 01 01 02 (Toscaireachtaí) || || || || || || ||
 XX 01 05 01 (Taighde indíreach) || || || || || || ||
 10 01 05 01 (Taighde díreach) || || || || || || ||
  Pearsanra seachtrach (i gcoibhéis lánaimseartha: FTE)[29] ||
 17 01 02 01 (CA, INT, SNE ón "clúdach iomlánaíoch") || 1 (0,064) || 1 (0,064) || || || || ||
 XX 01 02 02 (CA, INT, JED, LA agus SNE sna toscaireachtaí) || || || || || || ||
 XX 01 04 bb[30] || - sa Cheanncheathrú[31] || || || || || || ||
 - i dtoscaireachtaí || || || || || || ||
 XX 01 05 02 (CA, INT, SNE – Taighde indíreach) || || || || || || ||
 10 01 05 02 (CA, INT, SNE – Taighde díreach) || || || || || || ||
 Línte buiséid eile (sonraigh) || || || || || || ||
 IOMLÁN || 3 (0,318) || 3 (0,318) || || || || ||
 Is é XX an réimse beartais nó an
 teideal buiséid lena mbaineann.
 Cur síos ar na cúraimí
 a bheidh le déanamh:
 Oifigigh agus gníomhairí sealadacha || Forbairt, cothabháil agus nuashonrú an chórais TF don réiteach díospóidí tomhaltais ar líne.
 Pearsanra seachtrach || Neamhbhainteach
 Comhlíonfar na riachtanais acmhainní daonna le
 foireann ón DG a bhfuil bainistíocht na gníomhaíochta faoina cúram cheana
 agus/nó atá ath-imlonnaithe taobh istigh den DG, mar aon le haon leithdháileadh
 breise a d'fhéadfaí a thabhairt don DG atá i mbun bainistíochta faoi chuimsiú
 an nós imeachta maidir le leithdháileadh bliantúil i bhfianaise na srianta
 buiséadacha.
 3.2.4. Comhoiriúnacht don chreat
 airgeadais ilbhliantúil reatha
 –
 √ Tá an
 togra/tionscnamh comhoiriúnach don chreat airgeadais ilbhliantúil 2007-2013
 agus don chreat airgeadais ilbhliantúil 2014-2020 araon.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 ..........................................................................................................................
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil[32]
 Mínigh a bhfuil gá leis, agus sonraigh na ceannteidil
 agus na línte buiséid lena mbaineann agus na méideanna comhfhreagracha.
 ..........................................................................................................................
 3.2.5. Ranníocaíochtaí ó thríú
 páirtithe
 –
 √ Ní dhéantar
 foráil sa togra/tionscnamh maidir le cómhaoiniú le tríú páirtithe
 –
 Déantar foráil sa togra/tionscnamh maidir le
 cómhaoiniú atá réamh‐mheasta thíos:
 Leithreasaí in EUR milliúin (go dtí an 3ú deachúil)
 || Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6) || Iomlán
 Sonraigh an comhlacht cómhaoinithe || || || || || || || ||
 IOMLÁN leithreasaí cómhaoinithe || || || || || || || ||
 3.3. An tionchar a mheastar a
 bheidh ar ioncam
 –
 √ Níl tionchar
 airgeadais ar bith ag an togra ar ioncam.
 –
 ̈ Tá an tionchar airgeadais seo a leanas ag an togra/tionscnamh:
 ̈ ar acmhainní dílse
 ̈ ar ioncam ilghnéitheach
 EUR milliúin (go dtí an 3ú deachúil)
 Líne buiséid ioncaim || Leithreasaí atá ar fáil don bhliain bhuiséadach leanúnach || Tionchar an togra/tionscnaimh[33]
 Bliain N || Bliain N+1 || Bliain N+2 || Bliain N+3 || ... tabhair na blianta ar fad a theastaíonn le fad an tionchair a thaispeáint (féach pointe 1.6)
 Airteagal ............. || || 5. || || || || || ||
 I gcás ioncaim ilghnéithigh
 shannta, sonraigh na línte buiséid a n-imrítear tionchar orthu.
 ..........................................................................................................................
 Sonraigh an modh chun an
 tionchar ar ioncam a ríomh.
 ..........................................................................................................................
 [1] Tugtar le tuiscint i dtuarascáil
 2010 ó Líonra na Lárionad Eorpach do Thomhaltóirí go raibh baint ag níos
 mó ná leath na ngearán (56.3%) a fuair ECC-Net le hidirbhearta
 ríomhthráchtála. Ina dhiaidh sin agus
 uile, níorbh fhéidir 91% de na 35,000 gearán trasteorann a fuair líonra ECC i
 rith 2010 a chur faoi bhráid scéime ADR i mBallstát eile ós rud é nárbh ann do
 scéim ADR oiriúnach (http://ec.europa.eu/consumers/ecc/docs/2010_annual_report_ecc_en.pdf).
 [2] Tionscnamh suaitheanta
 ‘Eoraip 2020’: "Clár
 Digiteach don Eoraip", COIM(2010) 245, lch. 13.
 [3] Teachtaireacht ón gCoimisiún
 "Gníomh um an Margadh Aonair" COIM (2011) 206, lch. 9.
 [4] "Consumer redress in the
 European Union: consumers'
 experiences, perceptions and opinions", 2009 http://ec.europa.eu/consumers/redress_cons/docs/cons_redress_EU_qual_study_report_en.pdf
 [5] Comhairliúchán poiblí faoin úsáid a
 bhaintear as réiteach malartach díospóide (ADR) mar mhodh chun díospóidí maidir
 le hidirbhearta agus nósanna imeachta tráchtála san AE a réiteach. Tá na freagraí agus ráiteas aiseolais ar fáil ag: http://ec.europa.eu/consumers/redress_cons/adr_en.htm
 [6] http://www.european-consumer-summit.eu/workshops3_en.asp
 [7] Togra le haghaidh Rialacháin ó
 Pharlaimint na hEorpa agus ón gComhairle maidir le clár na dtomhaltóirí
 2014-2020, SEC(2011) 1320 críochnaitheach agus SEC(2011) 1321 críochnaitheach.
 [8] IO C , , lch. .
 [9] Teachtaireacht ón gCoimisiún
 "Gníomh um an Margadh Aonair" COIM (2011) 206, lch. 9.
 [10] Conclúidí na Comhairle Eorpaí,
 24-25 Márta 2011, EUCO 10/11, lch. 4; féach freisin Conclúidí na Comhairle Eorpaí, 23 Deireadh
 Fómhair 2011, EUCO 52/11, lch. 1-2.
 [11] IO L 136, 24.5.2008, lch. 3.
 [12] IO L 12, 16.1.2001, lch. 32.
 [13] IO L 199, 31.7.2007, lch. 40.
 [14] IO L 177, 4.7.2008, lch. 6.
 [15] IO L ..., ...., lch. ....
 [16] IO L 281, 23.11.1995, lch. 31.
 [17] IO L 8, 12.1.2001, lch. 1.
 [18] IO L ..., ...., lch. ....
 [19] ABM: Bainistiú de réir gníomhaíochtaí – ABB: Bunú an bhuiséid de réir gníomhaíochtaí.
 [20] Mar a thagraítear dó in
 Airteagal 49(6)(a) nó (b) den Rialachán Airgeadais.
 [21] Is féidir mionsonraí ar na modhanna
 bainistíochta agus tagairtí don Rialachán Airgeadais a fheiceáil ar shuíomh
 gréasáin DG Budg: http://www.cc.cec/budg/man/budgmanag/budgmanag_en.html
 [22] Mar a thagraítear dóibh in
 Airteagal 185 den Rialachán Airgeadais.
 [23] LD – Leithreasaí difreáilte / LN –
 Leithreasaí neamhdhifreáilte
 [24] CSTE: Comhlachas Saorthrádála na hEorpa.
 [25] Tíortha is iarrthóirí agus, nuair is
 iomchuí, tíortha a d'fhéadfadh a bheith ina n-iarrthóirí ó na Balcáin Thiar.
 [26] Cúnamh agus caiteachas teicniúil
 agus/nó riaracháin ar mhaithe le cláir agus/nó gníomhaíochtaí AE (seanlínte
 "BA"), taighde indíreach, taighde díreach a chur chun feidhme.
 [27] Cúnamh agus caiteachas teicniúil
 agus/nó riaracháin ar mhaithe le cláir agus/nó gníomhaíochtaí AE (seanlínte
 "BA"), taighde indíreach, taighde díreach a chur chun feidhme.
 [28] Rachfar i ngleic leis an impleacht
 bhuiséadach trí ath-imlonnú do na blianta 2012 agus 2013. Ón mbliain 2014 ar aghaidh, beidh na riachtanais acmhainní daonna
 clúdaithe faoi Chlár na dTomhaltóirí 2020.
 [29] CA= Gníomhaire ar conradh; INT=
 Foireann ghníomhaireachta ("Intérimaire"); JED = "Jeune
 Expert en Délégation" (saineolaí óg i dToscaireacht); LA= Gníomhaire
 áitiúil; SNE= Saineolaí náisiúnta ar iasacht;
 [30] Faoin uasteorainn do phearsanra
 seachtrach ó leithreasaí faoi chomhair oibríochtaí (na seanlínte
 "BA").
 [31] Le haghaidh na gCistí Struchtúracha,
 an Chiste Eorpaigh Talmhaíochta um Fhorbairt Tuaithe (CETFT) agus an Chiste
 Eorpaigh Iascaigh (CEI) go bunúsach.
 [32] Féach pointí 19 agus 24 den
 Chomhaontú Idirinstitiúideach.
 [33] A fhad a bhaineann le hacmhainní
 dílse traidisiúnta (dleachtanna talmhaíochta, tobhaigh siúcra), ní mór na
 méideanna a luaitear a bheith ina nglanmhéideanna, i.e. méideanna comhlána agus
 25 % de chostais bhailiúcháin a bheith bainte astu.